text:
Lokal
Korte di Hustisia komun a konfirmá: Kompania lokal ku ta bende remedi on-line a haña but di € 102.000,00
WILLEMSTAD. Un sanshon ku Ministerio di Salubridat ulandes a imponé kontra un kompania di distribushon di remedi on-line (digital) na Kòrsou na desèmber di aña 2017 pa un montante di € 102.000,00 a keda konfirmá pa Korte di Hustisia Komun siman pasá pasobra e kompania a violá lei di dispensashon di remedi.
E kompania ta funshoná na Kòrsou i ta hasi negoshi internashonalmente via e portal www.dokteronline.com.
Di akuerdo ku Registro di Kamara di Komersio di Kòrsou nan ta aktivo 360 grado riba riba tereno registro i benta di remedi i e prosesonan relashoná ku esaki manera konsulta via digital.
E kaso ta trata dje apelashon kontra e but ku minister di Salubridat a dikta kontra e kompania su sede na Kòrsou.
On-line e kompania ta promové venta, regla sita na dokter i intermedia den kuido mediko i preskribi remedi pero hustamente aki a faya: nan a traha resèpt pa remedi ku ta solamente spesialista i sierto hende ku ta mediko diplomá por firma.
Nan a traha resèpt ku e kliente por haña personalmente so i despues ku e firma a haña atvertensia nan a sigi, e minister a klap nan un but. Sinku aña pasá Inspektorado di remedi a haña shete keho riba propaganda ku e firma ta hasi pa ofresé remedi na venta i kon nan tabata manda resèpt via portal www.dokteronline.com.
Via e portal aki e kompania ulandes na Kòrsou ta ofresé produktonan manera Cialis, Victoza i Viagra.
Nan tabata propagá e produkto konkretamente indikando kon ta hasi pedido digital.
Nan tabata hasi propaganda pa remedinan pa kual no tin pèrmit di venta na Ulanda lokual ta otro violashon di lei.
Segun e kompania ulandes na Kòrsou nan no ta hasi nada diferente for di kompanianan manera booking.com i thuisbezorgd.nl ku na nan turno ta paga e botikario ku entrega e remedi.
Lokal
Parlamentonan di Kòrsou, Aruba i Sint Maarten a kobardiá ante Ulanda
DEN HAAG. Loke nos a mira ta sosodé masha tempu kaba den nos pais, esta ku ta masha fasil pa zundra politikonan ulandes for di un distansia komo parti di Reino i komo patrosinadó di nos ekonomia na lugá a siña papia nan idioma pa por a komunika ku nan a pie de igualdat.
Nos a yega ne konklushon aki pa dos motibu: no por pone dede riba ún kos konkreto ku e delegashon a hasi pa forma union pasobra ni Aruba ni Sint Maarten no ta interesá den e punto di bista di Korsou.
Prueba di esaki ta e hecho ku entre nan ku nan mes no por a yega na un akuerdo riba kon ta bai atendé puntonan di desakuerdo politikamente ku e makambanan.
Sikiera pa desensia e delegashonnan por a manda un mensahe delantá pa Ulanda ku e tres paisnan ulandes den Karibe no por a yega na un akuerdo ku otro riba nan vershon alternativo pa resolvé disputa.
I no a sorprende masha hende ku te na final di dia presidente seshon a informá ku a anulá e punto di diskushon sin duna splikashon.
A keda na kada delegado individual of konhunto pa adivina ta kon bin e aktitut di union ku tabata reina por a kambia asina drastiko.
AREGLO DI
DISPUTA
E pre-historia riba riba e asuntu kon ta resolve disputa no ta dje bieu ei. E ta data di 11 aña pasá ora ku na 2010 a hinka un klousula den Statut ku mester traha un lei pa resolve disputa.
A traha un komishon ku pa demostra nan importansia no kier a yega na un akuerdo i tabata èks minister Plasterk kende a kibra un impasse presentando un lei ku no a satisfase ningun hende.
E palabra malu den e lei tabata ku ela yama Lei di Konsenso, un palabra ku ningun dje parlamentario den Karibe no a siña na skol Knops tabata mas bibu i ela revoká e lei i laga parlamentonan di e tres paisnan den reino mes bin ku nan lei.
A sigui Knops kende no tabata refina pero praktiko i a hinka e lei den lachi.
Di manera ku e parlamentarionan tin algu pa nan papia riba dje dia tene e proksimo IPKO……
Lokal
Ta kiko parlamentarionan a bai hasi Ulanda anto?
WILLEMSTAD. E reunion ku a tuma luga den kuadro di e reunionnan bi-anual entre partnernan den Reino apenas a pasa su promé dia di supuesto deliberashon ku Ulanda a resulta den un blamage pa Kòrsou for di momento ku e lider di delegashon di MFK, Thodé, a tene un diskurso ku si ela usa e idioma di Swahili, e lo a hasi mihó papel.
For di momento ku Thodé a kuminsa papia, sin por yuda nos a pensa riba difuntu Doktoor da Costa Gomez kende a presta pa tene un diskurso di komo 4 ora largu den nos parlamento di aquel entonces komo arma politiko pa desorientá su kontrinkantenan politiko den parlamento.
Esei mes tabata un barbaridat insólito pe tempu aya pero sikiera e ilustre politiko a hasi alarde di su dominio di palabrareria pa ridikulisá su rivalnan den politika kendenan no tabata analfabetiko den e materia pero mester rekonosé ku Doktoor a inventá un arma ku nan mester a rekonosé komo original i difisil pa imitá.
(Mester nota sí ku e tempu ei tabata pèrmiti pa dal bitter den parlamento i mas e alkohol tabata kore, mas lòs e lenganan tabata bira).
Frakshon di Democraat komo e rival historiko di Nashonal i COP (partido di ulandesnan den enseñansa i employé na Isla) a kai grandiosamente den e trampa di Doktoor.
Komo kontrinkante di debate nan a laga un miembro ku pasobra e tabata selador ku rango di referendaris loke ta nifiká ku e mester tabata sa lesa i skirbi, pa e surpasá Doktoor ku un diskurso mas largu. Ora ku e kronómetro a mustra ku ela surpasá durashon dje diskurso di Doktoor i a entrega palabra na presidente di parlamento, a toka na Doktoor pa replika i ela hasi esei ku e frase historiko pa eternidat: “Abrir la boca no es hablar”. Einan tur diskushon a kaba. Esnan ku no ta kere ku esaki tambe ta forma parti di nos folklor politiko, nos ta rekomendá nan buska den archivo di parlamento di tempu ku tabata traha minutas dje reunionnan nèchi imprimi na Curacaosche Courant di aquel entonces.
Honor a la verdad nos mester atmiti ku e loke nos tabata pa inmortalisa ku nos pèn awe a desviá ku e tema mes ku nos kier a bòrda riba dje ku te diskurso di e lider di frakshon di MFK, Thodé, i lamentablemente di henter e delegashon di Kòrsou lo haña un lugá aparte den e edishon di awe.
Lokal
Kastigu di 12 luna presu pa Mama di 4 yu na Ulanda ku a kobra € 197.495,- ilegal
WILLEMSTAD. Dos siman pasá un tribunal na Rotterdam a dikta un kastigu di 12 luna di prison pa un señora ku 10 aña largu (!!) a falsifika dokumento di belasting ku kual ela kobra kasi 200.000 florin Kurasoleño supuestamente pa kompletá pago pa kuida su 4 yunan na institutonan di mucha chikitu pero ta ku dokumento falsifika ela kobra e sèn na servisio di Belasting.
Dos siman pasá korte a trata e kaso kaminda Ministerio Publiko a akusá un señora di fam Michel di a kohe nan kabes’abou dies aña largu pe montante ku konverti na florin di Kòrsou ya ta kasi 400.000 florin.
E kos aki manera nan ta bisa na varnakulo, no ta yu di mama sino ‘tribu di mama’ por a kria ku sèn ku Servisio di Belasting a pag’é.
Korte a kondená e señora pa falsifikashon di dokumento i labamentu di plaka ku a meritá un kastigu di 12 luna.
Mañan ta hasi un luna ku wes a atendé e kaso i dikta sentensia mesora.
Servisio di Belasting a konsedé e señora e kompensashon ya menshoná pasobra ela hañ’é ku forsa retroaktivo. Fiskal a haña e kaso asina grave ku ela pidi 14 luna di kastigu di prisòn pasobra ta un estafa del carajo e señora a kometé.
Belasting ta paga e kompensashon aki pa promové i stimulá mayornan kombiná trabou pafó di kas i alabes paga pa kuida yu. E kompensashon yama Wet Kinderopvang (WKO).
Uniko kos ku e mama mester hasi ta laga un instansia pidi pa e yu bai un kinderopvang legal of sigi un trayekto di reintegrashon di ta hende ku tin un kondena i firma pa e kantidat di oranan ku e nan tin ku bai e sentro.
Servisio di Belasting ta duna e mayor un Toeslag ku nan por haña hasta ku forsa retroaktivo i ora aña bòltu e ta sigi kore outomatikamente.
I mas importante ainda, no tin nodi pa pidi un pèrmit nobo pasobra esun koriente ta sigi válido.
Ta solamente si salario dje señora kambia e tin ku registrá esaki ta un formulario ku e ta manda pa Belasting.
No ta kontrolá tur petishon sino ta tene ‘steekproef’.
Den e kaso aki wes a konstatá ku e formulario ku e señora a usa tabata falsifika. Otro ku a hala atenshon di Belasting a konstata ta ku di e sèn ku nan a pone riba su kuenta e no a paga e sentronan infantil.
E señora no por a ninga ku te mes a falsifika e formularionan pa kobra e ayudo sosial.
E no tabatin kómplise pasobra su kasá Michel no a pasa ni banda dje papelnan.
E manera ku e señora a haña sèn di belasting ta mediante froude ku ta un delito pasobra e no tabatin derecho riba e sèn.
E muhé tabatin tur formulario di banko loke a fasilitá pa Belasting saka sòm dje froude.
Duarte 10 aña e señora a hunga e wega aki i a kobra 197.495,- euro i posiblemente mas i awor e tin ku paga pe eror aki ku su libertat.
Wes a tuma e señora masha na malu loke ela hasi pasobra ela abusá si un sistema ku gobiernu a lanta pa mayornan por a sigi traha i gobiernu ta paga pa kuida nan yunan.
Den e kaso aki Belasting a konfia riba e datonan ku e señora a duna i ela kue nan kabes’abou.
Daily Nobo
Despues ku Orkan Ian a kaba di plama Cuba for di otro awor ta rumbo pa Florida
Lula Da Silva a akusá Bolsonaro di fomentá violensia na Brazil
Shakira lo por keda husga na Spaña pa supuesto froude fiskal
Segun Antony Blinken: Merka ta preparando pa apoya paisnan den Union Europeo ku gas
Na California: Fugitivo di hustisia huntu ku su yu muhé (15) a muri den un interkambio di tiru ku polis
Violadó di yu di kriansa a bai apelá kastigu i a haña mas aña aserka
Kuminsá orientá mucha di skol di trempan riba tentamentu na skol
Mark Mingo ta demandá OM pa miones di florin!
Curator kier a kobra PDVSA US$41,6 mion pa un debe di US$1.777.740
Rapòrt tokante kombatimentu di tentamentu i diskriminashon den skolnan
Trending
-
Lokal5 days ago
Violadó di yu di kriansa a bai apelá kastigu i a haña mas aña aserka
-
Lokal6 days ago
Kuminsá orientá mucha di skol di trempan riba tentamentu na skol
-
Lokal5 days ago
Mark Mingo ta demandá OM pa miones di florin!
-
Lokal6 days ago
Curator kier a kobra PDVSA US$41,6 mion pa un debe di US$1.777.740
-
Lokal6 days ago
Rapòrt tokante kombatimentu di tentamentu i diskriminashon den skolnan
-
Lokal6 days ago
YDK a haña but di Sociale Zaken Ulanda i mester paga Bijstand bèk
-
Sosial6 days ago
Jeny Minguel Miss Curaçao Holland 2022 rumbo ‘Miss Petit World 2023’
-
Lokal6 days ago
TARIFA DI GASOLIN I DIESEL TA BAHA, ELEKTRISIDAT I AWA TA SUBI LEVEMENTE


c: text/html

text:
Den cuadro di apertura di aña escolar 2022-2023
ORANJESTAD – Diaranson a tuma luga apertura oficial di aña escolar 2022 – 2023, den cuadro di esaki Prome Minister Evelyn Wever – Croes a inicia su dia cu un bishita na Fontein Kleuterschool na San Nicolas. Mester menciona cu durante e ultimo 3 añanan, Fontein Kleuterschool a haci hopi trabou di remodelacion y construccion. Prome Minister tabata desea di mira e trabounan cu a wordo realisa, y expresa cu e scol a keda hopi bunita. Ta gradici DOW pa e bunita trabou y tambe henter e staf di scol.
Premier Wever – Croes a expresa cu manera cu el a yega na Fontein Kleuterschool el a sinti e animo sumamente positivo. “E ambiente ta ideal pa muchanan di kleuter por haya nan enseñansa y e entusiasmo di e maestronan y di e alumnonan a haci un impresion grandi riba mi.”
Por ultimo, Prome Minister a desea henter e team di Fontein Kleuterschool hopi exito cu e aña escolar aki, guiando y yudando mayornan den educacion di e muchanan. Y cu mayornan tambe ta aprecia tur e trabou cu ta wordo haci di parti Fontein Kleuterschool. ‘Mi ta tur confiansa cu e aña escolar ta bay ta un sumamente exitoso’, Prome Minister Wever – Croes a termina bisando.

robotstxt: allowed

filter: keep


text:
Deporte
Gary Sanchez, catcher di Yankees: “M’a bisa ku ta kuestion di Tempu”…
This content is exclusive for members
Register or login to unlock this article
Deporte
Roberto, “Mano de Piedra” Duran: “Mihó Golovkin stòp”…
Roberto, “Mano de Piedra” Duran tampoko no a gusta e kombate di djasabra na Las Vegas entre Gennady Golovkin i Canelo Alvarez.
E la bisa ku Golovkin tabata falta agresividat.
“Si ta e forma ei Golovkin ta bringa, mihó e retirá for di bòkseo”, asina e eks kampeon mundial a deklará.
Roberto Duran ta bisa ku e la spera muchu mas di e pelea, sigur di Golovkin ku ta un hòmber ku riba ring semper ta duna espektákulo.
“Ma keda hopi desepshoná ku e kombate”, “Mano de Piedra” a deklará.
Deporte
Den un kombate ku a laga di deseá: Canelo Alvarez Pa Desishon Unánime Riba GGG….
E bòksdó estrea Mehikano Saul Canelo Alvarez djasabra na e siudat di Las Vegas a gana di Gennady Golovkin den nan di tres kombate kontra di otro pa desishon unánime.
E pelea no a resultá unu eksplosivo manera hopi fanátiko di bokseo lo a deseá di mira.
Canelo a dominá e kombate fásil pa gana pa desishon unánime.
E “scoring” no a indiká loke ku a sosodé riba ring, ya ku a parse ku Canelo a gana mas amplio.
Deporte
Memphis tambe a haña un “piet”: Lewandowski, “Player of The Game”…
E tim di Barcelona a gana di Elche ku anotashon di 3-0 den wega kaminda ku a skohe Robert Lewandowski komo hungadó dje partido.
Mester bisa ku e atakante ulandes Memphis Depay tambe a kuminsá e wega, i hunga bon.
E la haña un “8” pa su aktuashon, i tabatin un gol riba su nòmber.
Frenkie de Jong tambe a hunga pa e tim di Xavi Hernandez.
Daily Nobo
Violadó di yu di kriansa a bai apelá kastigu i a haña mas aña aserka
Mark Mingo ta demandá OM pa miones di florin!
Kuminsá orientá mucha di skol di trempan riba tentamentu na skol
Rapòrt tokante kombatimentu di tentamentu i diskriminashon den skolnan
Curator kier a kobra PDVSA US$41,6 mion pa un debe di US$1.777.740
tema di Siman di Kultura: “Ban Kunuku ban Planta”
Manuel no ta digno pa representá Kòrsou mas
Girigorie (PAR) ta rekonosé balor di kombersashonnan ku Ulandesnan
Viktima a bai kobra kompensashon di seguro sin konsulta ku su abogado
Quincy Girigorie a manda mensahe fuerte pa Ulanda na nòmber di Kòrsou
Trending
-
Lokal6 days ago
tema di Siman di Kultura: “Ban Kunuku ban Planta”
-
Lokal6 days ago
Manuel no ta digno pa representá Kòrsou mas
-
Lokal6 days ago
Girigorie (PAR) ta rekonosé balor di kombersashonnan ku Ulandesnan
-
Lokal6 days ago
Viktima a bai kobra kompensashon di seguro sin konsulta ku su abogado
-
Lokal6 days ago
Quincy Girigorie a manda mensahe fuerte pa Ulanda na nòmber di Kòrsou
-
Lokal3 days ago
Violadó di yu di kriansa a bai apelá kastigu i a haña mas aña aserka
-
Lokal3 days ago
Mark Mingo ta demandá OM pa miones di florin!
-
Lokal4 days ago
Curator kier a kobra PDVSA US$41,6 mion pa un debe di US$1.777.740


text:
Katoliko
Mensahe di Papa Francisco na wela i tawelanan
Papa Francisco ta invitá nos selebrá un djadumingu spesial dediká na tur wela i tawela, djadumingu 25 di yüli próksimo.
E mensahe tin komo título: “Mi ta ku boso tur dia” tuma for di Evangelio di San Mateo, ora Hesus a tuma despedida di su apòstelnan i el a subi na shelu (cf. Mt 28,20).
Papa Francisco ta konsiente ku su mensahe ta yega den un momentu difísil: e pandemia di e Corona vírus ku a pone na prueba “nos ku ta di edat avansá”. Hopi a bira malu, hopi sernan kerí a laga nos. Hopi di nos ansiano a sufri soledat durante e pandemia aki.
Señor konosé tur nos sufrimentu durante e temporada aki. Den tradishon ku no ta skirbi den Evangelio, pero ku el keda transmití pa apòstel Hakobo i ku e pintor Giotto a representá den un di su pinturanan estilo fresko, ta konta kon Hoakin kasa di Ana, tawela di Hesus, mester keda leu di siudat den soledat, pa motibu ku e no tabatin yu. Den e situashon tristu ei, un angel di Señor a aparesé na Hoakin i anunsi’é ku Señor a skucha su orashon i ku Ana su kasá lo trese un yu na mundu. Nos tambe por rekonosé presensia di su angelnan pa konsolá nos den nos soledat i bisa nos: “Mi ta ku bo tur dia”. Esaki ta e sentido di e dia aki ku nos ke selebrá pa di promé biaha e aña akí.
Mare kada wela – tawela por risibí e bishita di un angel! Tin biaha e por ta e presensia di un ñetu, di un miembro di famia, un amigu. Nos a sinti falta di un saludo i abraso den e tempu di pandemia aki.
Papa Francisco ta konta su eksperensia di bida ora e tabata pa drenta edat di bai ku penshun, el a haña e yamada pa bira Papa. E mandato di Señor di bai anunsiá tur hende e bon notisia di Evangelio, e ta bai dirigí na nos tambe pa nos komprondé mihó ku nos vokashon ta di protehá e raisnan, transmití e fe na hóbennan i di kuida e chikitunan. No lubidá!
Bo por puntra: kon mi por anunsiá e Evangelio awor ku mi edat a subi i mi energianan ta limitá? Kon mi por dediká mi mes na otro, na e pobernan, awor ku tin tantu nesesidat den mi famia? Kon mi por abri mi bista na otronan si ni sikiera mi por sali di mi kas? Ya e soledat ya no ta un karga hopi pisá kaba?
Hesus mes ta duna e kontesta na tur e preguntanan aki ora e ta kombersá ku Nikodemo ku a puntr’é: “Kon un hende por bolbe nasé ora e ta hende grandi kaba?” (Hn 3,4), esaki ta sosedé ora bo habri bo kurason na e obra di Spiritu Santu ku ta supla kaminda e ke. Spiritu Santu ta move tur kaminda i ta hasi loke e ke.
Papa Francisco ta bolbe afirmá ku for di e pandemia aki mundu lo no sali igual manera ántes, nos lo sali mihó mare nos no lubidá e loke nos a siña den e tempu aki. Mara nos no lubidá e ansianonan di falta di resistensia. Mara e doló grandi akí no sea inútil. Nos mester yuda otro pa un humanidat nobo nasé. Niun hende no por salba su so. Nos tur ta un ruman.
Papa Francisco ta sugerí pa nos konstruí e mundu di mañan riba tres pilar: e soñonan, e memoria i e orashon. Rekòrdando profeta Yoël e ta bisa “ boso hòmbernan di edat lo haña soño i boso hóbennan lo haña vishonnan”. (Yo 2:28). E futuro di mundu ta keda fundá riba aliansa entre hóbennan i ansianonan. Ta nesesario pa kultivá e soñonan di nos grandinan i pa e hóbennan realisá e vishonnan aki pa konstruí un futuro. E soñonan ta mara na memoria i ta importante ku e rekuerdo doloroso di guera por siña e generashonnan nobo riba e balornan di pas. T’abo ta esun ku por transmití e balor aki despues ku bo a pasa e doló di guera. Si bo a iluminá maske ta un konsenshi so, riba e rekuerdo di pasado, e esfuerso akí tin su balor: e memoria ta krea bida. Laga nos kòrda e historia di nos wela i tawelanan di “Papa Francisco” ku a imigrá i nan a haña sa kon duru ta pa nan bandoná nan patria i buska un futuro mihó. E memoria por yuda konstruí un mundu mas humano. Sin memoria no por konstruí ni presente ni futuro.
Finalmente orashon di nos ansianonan por protehá mundu i ta yuda na un manera spesial den e momentu difísil aki pa intersedé pa mundu i iglesia. E orashonnan di nos wela i tawelanan lo ta un refugio sigur den e tempestat aki.
Kerido wela i tawelanan “Papa Francisco” ke señalá e Beato Carlos de Foucauld ku pronto lo bira santu. El a biba un bida di soledat den un pais Islámiko pero e su deseo tabata di sinti kualke ser humano komo ruman. Laga nos pidi Señor pa habri nos kurason i hasi nos mas sensibel na e sufrimentunan di e mas chikitu i inosentenan i kapas di intersedé pa nan.
Laga kada un di nos ripití na nos hóbennan e palabra di konsuelo ku nos a skucha awe “Ami ta ku Boso tur dia te na fin di mundu”.
Señor bendishoná boso…. Amèn (Papa Francisco).
Katoliko
Papa Francisco: Futuro saserdotenan mester ser evaluá integralmente
Papa Francisco a bisa djabièrnè ku ora un persona ta konsiderá e vokashon saserdotal, ta nesesario evalu’é integralmente pa por tin saserdotenan ku ta kapas pa komuniká e bondat di Dios.
Asina e Tata Santu a indiká dn e Palasio Apostóliko di Vatikano, den e oudiensia konsedé na e formadornan di e Seminario Arzobispado de Milán (Italia), na okashon di e di 150 aniversario di e revista “La Scuola Cattolica” (E Skol Katóliko).
“Ora ta diserní si un persona por inisiá òf konsiderá un rekorido vokashonal, ta nesesario investig’é i evalu’é di moda integral”, Papa Francisco a splika den su diskurso djabièrnè 17 di yüni.
Den e sentido akí, el a kontinuá, “mester tene kuenta ku nan moda di biba afektonan, relashonnan, espasionan, ròlnan, responsabilidatnan, asina manera debilidatnan, temornan i desekilibrionan”.
“Henter e trayekto mester aktivá prosesonan ku ta buska na forma saserdotenan i esnan konsagrá madurá, ekspertonan den humanidat i serkania, i no funshonarionan di lo santu”, Papa Francisco a enfatisá.
Pa esaki, e Tata Santu a resaltá, “superiornan i formadornan di e seminario, esnan ku ta kompañá nan i e personanan den formashon ta yamá na krese diariamente na e plenitut di Kristu p’asina ku, atraves di e testimonio di kada un, e karidat di Kristu ta manifestá su mes mas klaramente”.
Papa Francisco tambe a bisa e formadornan ku “e seminaristanan i hóbennan den formashon mester por siña mas di boso bida ku di boso palabranan, nan mester por siña e bondat di boso obedensia, e trabou di boso dedikashon, e generosidat ku esnan pober di boso sobriedat i disponibilidat, paternidat di boso afekto kasto i no posesivo”.
“Nos ta konsagrá pa sirbi e Pueblo di Dios, pa atendé ku e heridanan di tur hende, kuminsando ku esnan mas pober”, Papa a enfatisá.
Mundu, Papa Francisco a kontinuá, “mester di saserdotenan kapas pa komuniká e bondat di Señor na esun ku ta eksperimentá piká i frakaso, saserdotenan eksperto den humanidat, pastornan dispuesto na kompartí alegria i sufrimentu di e rumannan, hòmbernan ku sa na skucha e gritu di esnan ku ta sufri”.
Renobashon i kuido di vokashonnan
E Tata Santu tambe a dediká un momento di su reflekshon na renobashon di vokashonnan saserdotal.
“Renobashon i futuro di vokashonnan ta posibel únikamente si tin saserdotenan, diákononan, esnan konsagrá i laikonan bon formá”, Papa Francisco a enfatisá.
“Kada vokashon partikular ta nase, krese i ta desaroyá su mes den kurason di Iglesia, i esnan ‘yamá’ no ta manera padestul ku ta aparesé diripiente. E mannan di Señor, ku ta duna forma na e ‘barinan di klei’, ta operá atraves di e kuido ku pasenshi di formadornan i kompañantenan.
Na nan, Papa Francisco a sigurá, “ta konfia e servisio delikado, eksperto i kompetente pa kuida e nasementu, e kompañamentu i disernimentu di vokashonnan, den un proseso ku ta rekerí hopi bondat i konfiansa”.
Servisio di teologia
E Tata Santu tambe a papia di e importansia di teologia i di e nesesidat pa por tin personanan kapas pa splika esaki na e mundu di awe.
E komunidat “mester di trabou di esnan ku ta buska na interpretá fe, tradusié i bolbe tradusié, pa hasié komprensibel, pa eksponé ku palabranan nobo: un trabou ku lo mester bolbe hasié di nobo ku kada generashon”.
Ta pesei, “Iglesia ta enkurashá i ta sostené e esfuerso aki, e difikultat pa bolbe definí kontenido di e fe den kada époka, den e dinamismo di e tradishon”.
Den e sentido akí, Papa Francisco a kontinuá, “e lenguahe teológiko semper mester ta bibu, dinámiko, e no por hasi otro ku evolushoná i preokupá su mes pa hasi su mes komprendibel”.
Papa ademas a mustra riba e papel iluminador di teologia den e mundu aktual kaminda a pèrdè sentido di kosnan.
“Un di e problemanan mas grandi di nos tempu ta en efekto e pèrdida di sentido. Teologia, awe mas ku nunka, tin e gran responsabilidat pa stimulá i orientá e búskeda, pa iluminá e kaminda”.
Katoliko
Historia di dia di Tata
Irónikamente, kreashon di dia di Tata, finalmente, a keda inspirá de un predikashi riba dia di mama. Na 1909, Sonora Smart Dodd de Spokane, Washington, a skucha un predikashi i a duna kuenta di ku su tata a meresé homenahe similar. E tabata Henry Jackson Smart, kunukero i veterano di guera sivil, kende a kria Sonora i su sinku yunan chikí despues di ku su esposa lo a muri dor di komplikashonnan durante nasementu di su di seis yu.
Sonora tabata ke un dia spesial pa su tata lo a sa kantu e tabata apresiá su amor i apnegashon, asina manera e sakrifisionan ku el a realisá komo tata soltero. Dia 19 di yüni 1910, riba dia di kumpleaño di Henry, Sonora a festehá e dia di Tata pa di promé bia na Spokane. Na 1924, Presidente Calvin Coolidge a apoyá públikamente e dia Nashonal di Tata. Finalmente, na 1966, Presidente Lyndon Johnson a firma un resolushon pa kombertí Dia di Tata den dia festivo nashonal. Seis aña mas lat, presidente Richard Nixon ta kombertié den lei permanente pa festehá dia di Tata riba e di tres djadumingu di yüni.
Sin embargo, e selebrashon akí ta varia di fecha den diferente pais di mundu. Algun ta konservá e di tres djadumingu di yüni, manera ta mayoria di e paisnan latinoamerikano, miéntras ku otronan ta preferá hasié dia 19 di mart, dia di San Hosé, manera ta e ehèmpel di Bolivia, Spaña i Honduras
Katoliko
Di Shete Djadumingu di Pasku di Resurekshon
Promé Lektura : Hechonan di apòstelnan 7, 55-60
Salmo : Salmo 97, 1-2. 6-7. 9
Di dos Lektura : Revelashon 22, 12-14. 16-17. 20
Evangelio : Huan 17, 20-26
E evangelio di awe ta ofresé nos un bunita okashon pa meditá den unidat. E ta bin ta ripití den e último añanan akí ku mundu ke logra integrashon kada be mas grandi entre pueblo i individuonan.Pa medio di FE nos sa ku moveshon di historia ta bai kondusiendo nos na realisashon di e soño asina largu sperá, e union den un solo famia. Nos tur ta anhelá un edat den kua no tin divishon i ku riba tera ta kuminsá un era di pas i di hermandat. Kristu den e ora mas solèm di su bida a resa pa unidat di hende: “Pa tur hende sea un.”
Uni hende ku otro i ku Dios ta e ideal i trabou di Iglesia. Pa e ideal akí si ta bal la pena inbertí tur nos energia. Pero promé laga nos mes un pregunta: Kiko ta unidat? Biba den unidat no ta nifiká pensa igual, sinti mesun kos, ku ta uni tur ser humano den un uniformidat laf i steril. Dos esposo sa ku ta uní no ta nifiká ku kada un mester pèrdè su personalidat. Unidat no ke men renunsiá na nos manera di pensa. Tampoko e ta nifiká semper keda ketu o keda sin defendé konvikshonnan propio.. Kiko e ora ei ta unidat ? Lo splik’é ku un frase hopi ripití, pero berdadero. Unidat ta e armonia kreá di diversidatnan. San Pablo ta splika e konsepto akí ku e imágen di e kurpa humano. “Ta un hecho ku e kurpa, siendo un, tin hopi parti , pero e partinan maske ku nan ta hopi, ta forma entre tur un solo kurpa”. Nos kurpa ta papiando ku nos di un maravioso unidat konstruí a base di diversidat. Ta logra e armonia akí pasobra tur parti di e kurpa ta traha, ta move, ta aktua den funshon di e konhunto.
Sosiedat ta konsistí di un variedat riku di hende. Tin múltiple rasa, lenga i kultura. Kada un ta poseé su propio rikesa.
Pa biba den unidat laga nos kuminsá na aseptá e diversidat ku ta eksistí den mundu. Nos no ta pretendé di biba den un paraiso irealístiko kaminda tur hende ta pensa igual i ta kana riba e mesun kaminda. Laga nos aseptá e desafio pa biba e unidat den e diversidat, pa logra armonia atraves di rèspèt pa variedat. Laga nos ta outéntiko den nos manera di pensa i di aktua i laga nos respetá e forma personal di pensa i di aktua di kada persona, semper i kuando esaki no afektá e bon komun.
Ta logra armonia ora kada hende kontribuí na e bon komun. E dos palabranan aki: bon komun, ta esnan ku mester inspirá nos akshonnan. Ora e interes personal i egoista ta pone su mes dilanti di e bon komun, e ora ei unidat i konkordansha ta kibra.
Kristu, ora e ta resa pa unidat, no ta pensando únikamente den un unidat horizontal, ke men di hende entre un ku otro. “Ku nan tambe ta ku nos”, Hesus a pidi den su orashon na Tata. En bèrdat, no por tin union duradero entre hende si Dios no ta e laso ku ta uni nos.
Sinembargo, kon difísil ainda ta e unidat entre kristiannan. No ta nesesario mira pafó i haña un mundu den guera konstante pa konkluí kon difísil ta di biba den unidat. Ta sufisiente pa nos mira un poko paden di nos mes pa deskubrí den nos propio sentimentu e rais di un divishon profundo. E rais akí ta nos egoismo.
Nos sa ku egoismo ta un forsa ku nos tur ta dirigí t’e na nos propio satisfakshon. Nos por bisa ku komo ser humano nos ta lèn den direkshon di egoismo, pero komo kristian nos mester obra ku amor. Stima ta nifiká sali di nos mes pa proyektá nos mes den direkshon di otro. Ora nos logra konvensé nos mes di e forsa konstruktivo ku amor ta enserá, únikamente e ora ei nos lo kuminsá traha riba e bon komun.
Den eukaristia kada djadumingu, nos ta selebrá e unidat di e famia kristian. Un solo Señor, un solo fe, un solo boutismo, un solo Dios I Tata. Tur loke tin den misa ta papia ku nos di unidat: altá ta e mesa di famia, kaminda komo ruman nos ta sinta pa kome di e mesun pan i pa bebe di e mesun biña. Ku ora nos sali di e tèmpel akí nos bai na praktiká e unidat i komunion ku nos a bin pa selebrá bibando den rèspèt mutuo i den amor, promoviendo e bon komun.
Daily Nobo
Violadó di yu di kriansa a bai apelá kastigu i a haña mas aña aserka
Mark Mingo ta demandá OM pa miones di florin!
Kuminsá orientá mucha di skol di trempan riba tentamentu na skol
Rapòrt tokante kombatimentu di tentamentu i diskriminashon den skolnan
Curator kier a kobra PDVSA US$41,6 mion pa un debe di US$1.777.740
tema di Siman di Kultura: “Ban Kunuku ban Planta”
Manuel no ta digno pa representá Kòrsou mas
Girigorie (PAR) ta rekonosé balor di kombersashonnan ku Ulandesnan
Viktima a bai kobra kompensashon di seguro sin konsulta ku su abogado
Quincy Girigorie a manda mensahe fuerte pa Ulanda na nòmber di Kòrsou
Trending
-
Lokal6 days ago
tema di Siman di Kultura: “Ban Kunuku ban Planta”
-
Lokal6 days ago
Manuel no ta digno pa representá Kòrsou mas
-
Lokal6 days ago
Girigorie (PAR) ta rekonosé balor di kombersashonnan ku Ulandesnan
-
Lokal6 days ago
Viktima a bai kobra kompensashon di seguro sin konsulta ku su abogado
-
Lokal6 days ago
Quincy Girigorie a manda mensahe fuerte pa Ulanda na nòmber di Kòrsou
-
Lokal3 days ago
Violadó di yu di kriansa a bai apelá kastigu i a haña mas aña aserka
-
Lokal3 days ago
Mark Mingo ta demandá OM pa miones di florin!
-
Lokal4 days ago
Curator kier a kobra PDVSA US$41,6 mion pa un debe di US$1.777.740


text:
“Señor ta mi wardador, mi‘n tin falta di nada;
Den cunucu di yerba berde, E ta ponemi sosega.
E ta hibami na awa nan tranquil, pa mi bolbe hanja forsa.”
Salmo 23:1,2,3.
Cu dolor na nos curason pero conforme cu boluntad di Dios nos ta anuncia fayecimento di:
Carlos Augusto Piña-Davila
Mihor conoci como: “Gordo”
*16 December 1968 – †13 Augustus 2022
Acto di condolencia y despedida lo tuma lugar diamars, 23 di Augustus 2022 for di 9’or pa 11’or di mainta na Ad Patres Funeral Home & Crematorium.
Staff y personal di Ad Patres funeral home & Crematorium ta extende nos mas sincero condolencia na famia di e fayecido.


text: Diadomingo atardi a drenta informe di un accidente cu hende herida na Turibana, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda un dama coriendo un scooter a ser ataca pa un cacho cu a core sali for di un cas y a bay subi caminda atake y esaki a pone perde control y dal abao. Debi na e caida ela herida su man y rudia. Na yegada di e ambulans nan a atende e dama na e sitio mes pero e dama no tabata desea di bay hospital pa un atencion medico mas avansa.


text:
Federacionnan deportivo na Aruba rabia y cansa cu mal maneho di Aruba Sports Unie (ASU) . E directiva di ASU c uta keda dirigi door di Gerald Franca tin mas cu 20 aña sinta na e mes un stul , pero no ta yuda ningun federacion manera mester ta y tampoco no ta cumpliendo cu e reglanan di statuto.
E proceso aki ta pone un barera y un obstaculo pa existencia di e federacionnan. E federacionnan a pidi na varios ocacion pa pone un reunion, pero nunca esaki no ta sosode ta debi cu ASU ta pone pa cada reunion yama excusa pa e reunion no bay door. E situacion ta asina delicado cu tur e federacionnan cu ta miembro di ASU a uni y tin pensa pa bay corte pa baha henter e directiva di ASU. Tin un preocupacion y tencion grandi bao di e miembronan cu Aruba Sports Unie.


text:
Apertura kampionato MCB CSB
Djabièrnè 12 di ougùstùs e kampionato MCB CSB sòfbòl 2022 ta ranka sali
e kampionato lo ta dediká na Isoneth Polonuis i Asila Finies dos gran baluarte di sòfbòl di Kòrsou.
E aña aki lo tin partisipashon di 12 ekipo femenino ku ta repartí den 6 den klase A i 6 den AA
E ekiponan di AA : Pichngolo, Sta Rosa , Fenix, Souax, Treasure i The Fighting Team
Ekiponan den Klase A : Liberty , Pichingolo, Sta Rosa, Souax, Rising Trotters i Soto
NA SAMBUNTING BALL DEN BRIEVENGAT tur kos lo tuma luga djabierne
E seremonia lo ranka sali 19:30 hrs ku entrada di brasbènt riba tereno sigui pa representante nan di ekiponan.
Despues di seremonianan korespondiente lo tin e promé wega di kampionato
20:00 hrs E ekipo benjamin Treasure ta enfrentá Pichingolo
CV kòrtiku di Asils Finies
Hungando bala den bario riba plenchi di saliña.
Un bisiña di nos a hinka mi den un ekipo di softball Piri Piri. Den e ekipo aki mi a militá nèt un aña. Aki por bisa mi karera den sòftbòl a kuminsá. Despues mi a pasa pa e ekipo di Cardenales. Den Cardenales mi a hunga sòftbòl hopi aña. Ta den e ekipo di Cardenales nos a pone un paro na e racha di e Pichingolo, e tempu ei nos a hunga na Little League Ballpark.
Den e tempu ei den Cardenales nos a lanta un ekipo hubenil tambe pa duna aporte na formashon di hóbennan den bario.
Hungando bala den Cardenales mi wòrdu selektá pa vários selekshon pa bai representá nos pais den eksterior. E tempu ei Kòrsou tabata forma parti di Antia.
Despues ku Cardenales a kibra mi a drenta Pichingolo pa un tempu largu tambe.
Hungando bala den Pichingolo, Nos goso a lanta un ekipo di 35+ mi a djòin Nos goso
Tanten mi tabata retirá tiki tiki for di fast pich.
I awor aki mi ta dediká tempu na 35+ i 50+
CV kortiku di Isoneth Polonius
Karera komo sòftbòlista:
Iso su karera di sòftbòl a kuminsa na 1988 ku su 12 anja den e ekipo di The Rangers den kategoria Stimulans y durante di 3 anja a promové bai B-klasse i A-klasse, e tempu ey no tabata tin Little League Softball.
1990: Na edat di 14 anja, Iso a forma parti di Selekshon Hubenil ku a bai Puerto Rico enkabesá pa Soraida Juliana y
Ron Steward…Iso tabata e hungador di mas hoben di e selekshon.
1992-1993: Na edat di 16 anja Iso a kuminsa ekselá den e deporte den su totalidat
–Iso a ser invitá den Pre-Selekshon di Antias Hulandes na edat di 16 anja
-Durante e mesun temporada ey, Iso a bira “Umpire” ofisial y skorer pa Little League baseball
Iso tabata skor weganan di sòftbòl tambe.
-Tambe tabata e temporada ku Iso a promové pa klase-AA komo miembro di e ekipo di Cardenales
1994: Na edat di 18 anja, Iso a eksperensiá su prome Kampionato Mundial di Sòftbòl komo miembro di Selekshon di
Antias Hulandes na Canada. Durante di e kampionato Mundial aki, Iso a dal su prome Homerun internashonal
kibrando un “No hit-No run” di e pitcher kontrikante.
Entre 1992 pa 1998, Iso a forma parti di various Selekshon Nashonal representando Antiyas Hulandes den diferente kampionato nan internashonal hungando diferente posishon.


text:
Comprondiendo Bida ta bisa danki di curason. Awe ta net un anja cu nos a duna Comprondiendo Bida un concepto nobo den forma di un website. Danki na tur esnan cu ta lesa nos articulonan, esnan cu a contribui contenido of cu a duna nos sosten den un of otro manera.
Comprondiendo Bida a nace na 1995 como un deseo di Ingrid Werleman y Dimitri Halley pa comparti informacion di nan alma cu e pueblo di Aruba. Mientras tanto bida a cambia y e exigencianan tambe. Pa e motibo aki a amplia Comprondiendo Bida cu topiconan di interes practico di bida, manera spiritualidad, desaroyo di bida, arte, nos planeta y salud. Si bo tin deseo of kier contribui informacion riba temanan di bo interes? Tuma contacto cu nos via email.


text:
A funda Huize Welgelegen, prinsipalmente konosí komo Habaai, 13 di yanüari 1943 i e ta e kas pa hende grandi intramural mas grandi ku Fundashon Birgen di Rosario ta manehá. E kas ta situá den un konbento di ántes ku Sùrnan di Roosendaal a regalá e Fundashon pa kuido di hende grandi. Meta di e kas akí ta pa ofresé kuido, reaktivashon i guia sosial na hende grandi for di 60 aña pa di e manera ei promové kalidat di nan bida riba tereno físiko, mental i sosial.
Huize Welgelegen ta duna kuido na hende grandi ku, dependé di nan nesesidat, ta hospedá den diferente departamentu. E grandinan mas independiente, ku pues mester di nada òf algu di guia, ta akomodá den departamentunan kaminda a adaptá kuido i aktividat na nan deseo i nesesidat.
Tin hende grandi ku tin un sierto grado di independensia i p’esei no ta kompletamente dependiente di kuido, miéntras otro tin mester di asistensia i kuido spesífiko. Ta pone e grandinan ku ta sufri di Alzheimer òf un otro forma di demensia den ún di nos departamentunan sikogeriátriko, ku ta adaptá na nesesidatnan spesial di e habitantenan akí.


text:
E anuncio di Minister Geoffrey Wever dialuna 8 di augustus cu prijs di gasolin y diesel lo baha diaranson awor, a trece alivio den comunidad.
Desde cu e guera di Ukraina a cuminsa, nos tabata sa cu Aruba tambe lo wordo afecta. Algun siman pasa nos a mira prijs di gasolin y diesel a cuminsa aumenta.
Prome Minister Evelyn Wever-Croes a duna di conoce cu Gobierno di Aruba a trata na absorbe mas tanto posibel den pasado, sinembargo e efecto di guera di Ukraina ta asina severo y ta durando asina largo cu Aruba no a scapa. Prijsnan di crudo, di gasolin, di diesel a aumenta rond mundo y Aruba no tabata un excepcion.
“Pesey na momento cu colega Minister Geoffrey Wever a anuncia cu e siman aki e prijsnan di gasolin y diesel lo baha drasticamente, el a duna un sentimento di alivio pa Gobierno y pa henter comunidad. Despues di cada tempestad, solo ta sali bek, y den e caso aki tambe nos ta mira cu solo a cuminsa sali despues di e tempestad causa pa e pandemia mundial Covid-19 y pa e guera di Ukraina.
Speransa ta e ultimo cos cu nos mester perde. Turismo ta bayendo bon, y esaki lo crea mas desaroyo economico, crea mas cupo di empleo y ohala sector di horeca aumenta e sueldonan tambe. Costo di bida na Aruba ta keda halto. Ohala cu e rebaho di prijs di gasolin y diesel cuminsa trece alivio den esey tambe,” Prome Minister Evelyn Wever-Croes a expresa.


text:
KRALENDIJK – Gezaghèber Edison Rijna a menshoná djamars promé di sèptèmber ku tin 4 kaso aktivo di ‘corona’ vírùs. Tur kuater kaso ta habitante di Boneiru. Un di e personanan infektá a bin for di Kòrsou ku e vírùs. 9 kaso ta positivo di kua 5 a rekuperá. A tèst un kantidat di 654 persona i tin 29 hende den karentena i niun persona no a fayesé akonsekuensia di e vírùs menshoná na Boneiru.
Esaki gezaghèber Rijna a menshoná durante un enkuentro ku prensa relashoná ku e situashon aktual pa loke ta trata COVID-19. “E investigashon ta kontinuá pa sa di unda e hendenan infektá a pega ku e vírùs. E ultimo dos kasonan ku a konstatá ku e vírùs, unu di nan a tèst den karentena na kas, i e otro ta un hende ku a tèst resientemente durante e COVID ‘drive thru’ ”,gezaghèber Rijna a bisa.
“Despues ku a konstatá 2 kaso mas i a tuma nota ku vários hende no ta tuma e problema di e vírùs na serio, mester a bini ku mas medida:
Aktividat
Ta prohibí por lo pronto tur aktividat ku kanto, baile i músika. Tur aktividat públiko no tin mag di tin mas ku 50 persona. Na fiestanan privá ta permití no mas ku 25 persona. Esaki ta konta tambe pa snèk, bar, kafetaria, restorant, trùk di pan i na playanan. Durante aktividat einan no ta permití mas ku 25 persona presente. E situashon ta serio i mester sigui e reglanan.
Deporte
Aktividatnan deportivo entre otro praktiká por sigui pero sin públiko. Esnan ku ta aktivo ku e deporte mester tene kuenta ku e distansia sosial. Gym por keda habri pero funshonando riba 50% di nan kapasidat i teniendo kuenta ku 1.5 meter di distansia.
Horeka
Horeka tin ku apliká e protokòl pa Covid-19 i mester registrá tur bishitante nan nòmber i number di telefòn. Ta warda esakinan 21 dia (3 siman). Nan ta keda funshoná riba 50% di nan kapasidat. Diskotèk i klupnan nokturno ta keda será te un otro aviso.
Supermerkado
Pa supermerkado, tur kliente ta obligá di usa un garoshi òf makutu. Ta permití solamente dos persona pa garoshi pa mantené e 1.5 meter di distansia
Trabou
Na trabou tur hende tin ku tene kuenta ku 1.5 meter di distansia i usa protekshon manera kapa di boka òf otro atributo. Pa loke ta trata reunion i otro enkuentronan ta bon pa tene esaki den aire liber. Meskos si ta trata di un área será, laga airu fresku pasa un par di bes pa dia. Trahadónan tin ku keda mantené e reglanan di higiena na trabou pa nan i pa e klientenan.
Skolnan ta keda habri pa awor”, gezaghèber Rijna a bisa.
E medidanan aki ta pa protehá nos komunidat i salubridat general. Kuida bo mes i esnan rondó di bo.
STRENGERE MAATREGELEN OM BONAIRE TE BESCHERMEN TEGEN CORONAVIRUS
KRALENDIJK – Bonaire heeft nu vier personen bij wie Covid-19 actief is. In de beide gevallen die erbij zijn gekomen is bron- en contactonderzoek nog in volle gang. Beide personen zijn afgelopen dagen getest. Eén van hen is thuis in quarantaine getest. De andere persoon is in de Drive Thru getest door de afdeling Publieke Gezondheid.
Nu het coronavirus op het eiland is moeten er maatregelen worden genomen om verspreiding tegen te gaan.
Evenementen
Alle evenementen met zang, dans en muziek worden verboden. Er mogen niet meer dan 50 mensen aanwezig zijn bij publieke evenementen. Op privé feesten mogen maximaal 25 gasten komen. Dit aantal van 25 gasten geldt ook voor evenementen bij snacks, cafetaria, bars en restaurants, trùk di pan en op stranden.
Sport
Sportactiviteiten mogen doorgaan maar dan zonder publiek. Sportscholen kunnen openblijven maar de helft van de mensen ontvangen om 1.5 meter afstand te houden.
Horeca
Horeca gelegenheden moeten de richtlijnen voor Covid-19 volgen. Gasten moeten hun naam en telefoonnummer opgeven. Deze worden 21 dagen bewaard.
Supermarkt
Alle klanten van supermarkten moeten boodschappen doen met een karretje. Boodschappen doen mag met maximaal twee personen om 1.5 meter afstand te houden.
Werk
Op het werk zoveel mogelijk 1,5 meter afstand van elkaar houden en bescherming gebruiken. Tijdens vergaderingen moeten werknemers 1.5 meter afstand houden. Lucht regelmatig alle werkplekken. Iedereen op de werkvloer, dus werknemers en klanten, moeten de hygiëne instructies volgen.
Deze maatregelen zijn er om de gemeenschap op Bonaire te beschermen. Zorg goed voor jezelf en de mensen om je heen.


text:
Reunionnan di Tripartiet sumamente frutifero y exitoso a tuma luga dialuna 8 di november 2021. Premier di Aruba, Señora Evelyn Wever-Croes a gradici Premier di Corsou, Señor Gilmar “Pik” Pisas y Premier di St Maarten, Señora Silveria Jacobs pa e informacionnan cu cada un a brinda den e reunion aki. Na final di e reunionnan, a tuma luga un conferencia di prensa na unda cu cada Premier a duna nan declaracion con e reunionnan a bay y a expresa nan satisfaccion cu e manera con a pone full e agenda di e dia den otro.
Premier di Corsou, señor Gilmar ‘Pik’ Pisas a expresa cu e ta hopi satifecho y a haya hopi informacion durante tur e reunionnan cu a tuma luga den e Tripartiet
Premier Pisas ta considera e Tripartiet como ta aglo grandi:
Pa nos tambe di Corsou ta algo sumamente grandi cu a tuma luga. Si nos analisa tanto 2018 y 2019 caminda practicamente esey tabata e ultimo añanan di e reunion tripartiet aki. E pandemia tambe a dal aden y esaki a stroba e proceso. Pero sigur un biaha mas riba recomendacion di Prome Minister di Aruba señora Evelyn Wever-Croes, nos a bolbe bin hunto cu a aporta enormemente na informacion cu nos tabata intercambia via whatsapp y otro maneranan virtual. Awe papiando personal nos ta haña hopi mas informacion di otro y con nos tin cu sigui traha”.
Riba e topico di Fondo di likedes, Premier Pisas a remarca:
“Nos tabata tin hopi topico intresante manera fondonan di likides, con nos lo sigui deal cu ne. Tanto Aruba, Corsou y Sint Maarten ta riba e mesun pensamento cu e ta yega un caminda cu e mester stop. Mirando con mundo ta deal cu e pandemia aki y pa nos esaki no tabata excepcion. Nos sigur a trece esaki dilanti cu nos sector horeca. Corsou tin basta problema pa por haña trahadonan. Mi ta kere cu esaki ta un di e motibonan sigur cu nos por bisa, ban trece nos economia local bek na Corsou.
Elogiando con Aruba ta profila pa cu Turismo y Economia, Premier Pisas a bisa:
“Mi a bira jaloers mirando con Aruba ta profilando pa loke ta trata su turismo. Manera boso mes a tende, tin un crecemento economico sigur pa loke ta trata Aruba. Na Corsou te ainda nos no a yega pero esaki sigur a motiva mi pa mi bay bek Corsou y traha hopi mas duro pa akinan nos tambe por yega na e parti na unda nos por bisa nos economia ta creciendo”.
No ta un secreto cu nos tabata tin un problema prome cu e pandemia aki, ya cu nos economia tabata depende basta riba nos refineria y sigur pa cu e situacion pa cu Venezuela. Tur esaki a afecta nos grandemente. Aworaki nos ta tambe den e rumbo di turismo, sigur copiando for di Aruba con e ta haci’e, nos tambe ta bay den e direccion aki pasobra esey ta e great di e comunicacion cu nos tin onderling anto esey ta trece cu ne cu nos como pais mester traha hopi mas duro”.
Questionando riba e aspecto financiero, Premier Pisas a bisa:
“Nos a combersa tambe over di COHO cu ta e rijkswet cu mester wordo introduci na e paisnan pronto. Nos a yega na hopi combersacion tambe pa loke ta trata e aspecto financiero y kico e ta den su totalidad. CFT a papia di 1.4 biyon. Te ainda nos a bin realisa cu nos niun no sa concretamente kico e fondonan aki ta. Argumento cu a uza sigur na ambtelijk niveau, cu ta basa riba depende ki proyecto entrega, sigur nan ta duna contesta riba esaki. Nos punto di bista ta cu nos kier claridad kico e fondonan cu ta bay wordo poni disponibel pa e tres paisnan ta sigur y con e ta bay wordo hinca den otro como pais. Pasobra si nan coy e bedrag aki y partie igual, loke e ta bira pa luna of pa aña compara cu locual nos mester pa e inyeccion economico. Tur tres pais ta den recuperacion economico despues di pandemia y ta importante pa tin claridad riba esaki”.
Palabranan final di Premier Pisas den e conferencia di Prensa:
“Mi ta sinti mi sumamente satisfrcho y orguyoso di nos tres aki cu den nomber di nos pais nos a intercambia y asina ey nos por trece mas claridad entre nos y entre e pueblonan di tanto Aruba, Sint Maarten y Corsou”.


text:
Minister Andin Bikker a otorga certificado y reconocimento na miembronan di Cuerpo di Bombero. Ta trata aki di 22 bombero cu a haya nan diploma di Brandweerkorps Manschap A y B. Tambe 11 adspirant cu a wordo tuma den servicio a ricibi nandiploma A. Di otro banda tin un grupo preparando pa start e curso di “vakmanschap C”.
Ademas a probecha e ceremonia special pa reconoce algunhubilario cu a recorda cu 25, 30 y 40 aña di servicio fiel den Cuerpo di Bombero. Hasta a reconoce Sr. Willem Boezem cu a cumpli no menos cu 41 aña di servico. E tabata traha den centrale post na post Tango na Tanki Flip.
Durante su discurso e mandatario a recorda e hecho cu e simanaki a firma pa cumpra un brandspuit nobo, a haci entrega recientemente di ekipo sofistica di oxigeno y camara Infrared, y cu a encamina e proceso hunto cu DOW pa pronto lo por baycuminsa renoba e post di Brandweer na San Nicolaas. Tambe a recorda e intencion pa traha un post nobo pa districto di Santa Cruz. E mandatario a gradici e bomberonan pa e pasenshi, debicu pandemia a percura pa basta retraso. A reconoce e Management Team cu a percura pa a formalisa y keda cla y/ofencamina varios proyectonan cu tabata pendiente.
Cuerpo di Bombero Aruba ta existi desde aña 1976, como un departamento independiente. Prome cu esey e tabata parti di e trabounan di Polis. Awendia e ta conta cu como 140 empleado, di cual e mayoria ta traha activamente den combatimento di candela y trabounan di rescate. E empleadonan ta parti den 3 diferente post, situa na San Nicolas, na Aeropuerto y na TankiFlip. Pa aña nan ta responde na mas o menos 1600 melding, cuta varia entre combatimento di candela, rescate, yudansa specialy trabounan na aeropuerto.


text:
Riba 22 di april 2022 tabatin e ceremonia di clausura di e prome programa di “JUMP18 – Aruba Childhood Obesity Prevention Program” na Gloria.
E ta un programa multidisciplinario den maneho di obesidad den muchanan, afilia na Horacio Oduber Hospital. JUMP18 a cuminsa 14 di september di aña 2021 cu e meta pa haci un diferencia pa otronan, duna inspiracion y motivacion. Di e manera aki crea oportunidadnan nobo pa tur cu ta envolvi den e programa, por ehempel e mayornan, e profesionalnan y specialmente e muchanan.
JUMP18 ta consisti di un grupo di hoben Arubano cu ta profesionalnan medico, cu bao guia di un pediatra a desaroya un iniciativa pa empodera muchanan y nan mayornan pa mehora nan salud y bienestar. JUMP18 su meta ta pa yuda mayornan y muchanan biba un bida mas saludabel por medio di educacion y retando nan percepcionnan limita. Por medio di e proceso aki, e acceso ta wordo crea pa mayornan y nan muchanan bolbe descubri nan balor berdadero hunto cu un conocemento mas profundo den loke ta nutricion y salud.
Den ultimo 6 lunanan JUMP18 a duna diferente tipo di “workshops” bou guia di profesionalnan na nos muchanan y tambe na e mayornan.
Minister di Turismo y Salud Publico Sr. Dangui Oduber cu tabata presente na e ceremonia, a afirma cu e programa aki ta cuadra cu su maneho cu ta basa riba prevencion. Pa prome biaha den historia Aruba nos tin un plan nacional di prevencion riba malesanan NCD’s cu ta aproba pa Pan American Health Organization (PAHO). E plan nacional di prevencion ta un plan extenso cu e meta pa baha e cantidad di malesanan NCD’s bou e poblacion di Aruba. E ta un plan pa a largo plaso yega na un fondo di AZV mas sostenibel. P’esey ta hopi importante pa cuminsa incorpora e importancia pa hiba un bida saludabel door di educa nos muchanan debidamente.
NCD’s ta encera malesanan manera cancer, diabetes, cardiovascular, stroke y respiracion cronico. Tur e malesanan aki ta pisa hopi riba e gastonan di AZV, por ehempel diabetes ta ocaciona cu bo riñon nan ta stop di funciona optimal y conscuentemente bo lo mester dialysa. Un pashent cu ta dialysa tin un costo di 100 mil florin anual pa AZV y tur e malesanan aki por a preveni. Obesidad y mal nutricion ta un di e causante principal di tur e malesanan menciona, asina e mandatario a splica.
Minister Dangui Oduber ta gradici Dr.Jamiu Busari cu ta e fundador y “senior researcher” di JUMP18 pa bin cu e iniciativa aki, sigur un danki tambe na henter e team di profesionalnan medico di JUMP18 pa haci e programa aki un exito. Danki tambe na tur e patronisadornan cu a duna nan sosten financiero of cu un/of otro producto cu a yuda haci e programa posibel. Un danki tambe na Dr Busari, henter e team di Jump 18 y sigur na HOH pa supervisa henter e program te na final.
Nos por logra tin un comunidad mas saludabel. E ta rekeri responsabilidad y compromiso pa cuida nos mes mas, come mas saludabel y ta mas activo. Hunto nos lo bay logra.


text:
ORANJESTAD (AAN): Dialuna 1 di Augustus, e prome grupo di studiante ta biaha pa Hulanda pa continua cu nan estudio
y diamars 2 di Augustus e otro grupo lo sali pa Hulanda pa continua cu nan estudio. Den nomber di Gobierno, Prome Minister Evelyn Wever-Croes ta desea e studiantenan tur cos bon y un bon biahe.
Den total tin 180 studiante cu ta biahando cu Arubalening pa Hulanda. Prome Minister Wever - Croes a splica cu unabes cu e studiantenan yega Hulanda, conhuntamente cu Minister Plenipotenciario Ady Thijsen, lo tey pa ricibi nan.
Prome Minister ta desea mayornan cu tin yiunan biahando e dos dianan aki, pa ta fuerte y ta encurashanan pa keda recorda nan yiunan riba e norma y balornan cu nan a ricibi di nan cu ta e fundeshi pa e proceso nobo aki cu nan lo encamina. “Recorda nan riba e norma y balornan cu bo a siña nan pa asina ora cu nan yega Hulanda, nan por establece nan mes mas facil.”
Premier Wever - Croes a remarca cu na Hulanda Arubahuis ta haciendo su esfuerso pa por regla e opvang di e studiantenan, pa nan por cera conoci cu nan ciudad y pa nan haya introduccion di kico ta e bida na Hulanda. “Hulanda no ta facil mas, haya cas na Hulanda ta un problema grandi pa e propio Hulandesnan, pues haya camber pa studiantenan ta un reto grandi,” Prome Minister a enfatisa.
Ademas, a compronde cu ainda tin algun studiante cu no a keda cla cu camber, y ta hopi inportante pa nan tuma contacto cu e mentor inmediatamente pa mira con por regla esaki.
Prome Minister Wever - Croes ta duna e siguiente mensahe: “Hulanda no ta facil pa biba ni pa adapta, pero si nos studiantenan traha duro y nan tuma nan estudio na serio, nan por logra cosnan grandi. Pa nos como mayor, ta momento pa habri hala y laga nan bay. Den nomber di Gobierno di Aruba, mi ta desea studiantenan un bon biahe y hopi exito cu nan estudio na Hulanda”.
https://diario.aw/categories/noticia/general/premier-wever-croes-a-desea-studiantenan-biahando-pa-hulanda-un-bon-biahe-y-exito-den-nan-estudionan#sigProId3a2f674420


text:
ORANJESTAD – E aña aki mes Hulanda, Aruba, Kòrsou i Sint Maarten lo interkambiá DNA di kriminalnan i víktimanan.
Esaki e kuater ministernan di Hustisia a primintí despues ku djamars nan a kaba e Deliberashonnan Hudisial di Kuater Partido ku ta tene kada seis luna.
Nan mensahe: koperashon ta mas importante ku nunka den kombatimentu di kriminalidat. Ku e presupuestonan pèrtá nunka no tin sufisiente plaka pa Hustisia. “Laga nos ta franko, doño di un kartel kolombiano tin mas plaka ku e presupuestonan di Aruba, Kòrsou i Sint Maarten huntu”, minister di hustisia di Kòrsou Nelson Navarro a bisa.
E kriminal tambe ta traha mas i mas na nivel internashonal, su kolega arubano Arthur Dowers a bisa. Ta p’esei interkambio di informashon ta keda un prioridat. Banda di DNA e paisnan lo bai kompartí informashon di prezunan i sospechosonan. “Ya asina tur hende ta na altura unda ken ta”, segun minister hulandes di Hustisia Ard van der Steur. Pasobra algun aña pasá a bira konosí ku kriminalnan ku a hui por a biba trankil di nan na e islanan karibense.
Fluho di plaka
E plannan tin komo meta tambe pa kita mas plaka for di e kriminalnan. Pesei Reino ke koperá mihó ku Estádos Unídos, kaminda tin hopi fluho di plaka ta pasa, i ku Merka Latino.
Outor Sharina Henriquez


text:
Detenshon relashoná ku maltrato i hinkamentu.
KOMUNIKADO DI PRENSA 389 /2022
18 ougùstùs 2022
Detenshon relashoná ku maltrato i hinkamentu.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps 18 di ougùstùs 2022 alrededor di 07.45’or, Sentral di Polis a dirigí un unidat polisial
na Weg naar Welgelegen na altura di un parada di bùs na Habaai, pa un bringamentu entre
un pareha.
For di un investigashon, a sali na kla ku e pareha tabatin problema ku otro na un kas na e
adres La Plataweg ku a termina den maltrato i hinkamentu.
E unidat a hasi detenshon di e hòmber G.G.S. nase na Kòrsou di 22 aña di edat i un muhé
N.C.L. nase na Kòrsou di 22 aña di edat.
Despues di a presentá e sospechosonan dilanti di un fiskal ouksiliar, a ordená nan
enkarselamentu pendiente di mas investigashon.


text:
Historia di Kontraloria General di Kòrsou tin su rais den historia di Kontraloria General di Hulanda, ku ta bai bèk te na aña 1447. E aña ei, Filips de Goede, Duke di Borgoña, a funda un institushon bou di e nòmber di 'Camere vander Rekeninghen' ku lo mester a kontrolá si e gastu- i entradanan di su propiedatnan ta kuadra.
Den dékada sinkuenta di siglo 20, den kuadro di Statüt, diskushon a lanta enkuanto si tabata nesesario krea un funshon di Kontraloria pa Antia Hulandes. E konklushon ku a yega na dje e tempu ei ta ku e ambiente den kua un Kontraloria di Antia lo mester funshoná no a nifiká solamente ku lo tin ku adaptá e legislashon korespondiente; e ambiente ei lo determiná tambe kon outónomo un Kontraloria asina lo por ta. Ku otro palabra, mas chikitu un komunidat ta, mas peliger tin ku e influensianan negativo ku ta típiko di komunidat chikitu lo stroba e ‘outonomia’ ei. En bista entre otro di nos tamaño i ekspertisio limitá, tabatin duda enkuanto si Antia Hulandes por a kumpli ku e funshon ei riba nos mes.
Dia 29 di novèmber 1951, gobièrnu di Pais a entregá e promé proyekto di ordenansa nashonal na Parlamento pa instituí un Kontraloria di Antia Hulandes, pa un periodo di tres aña, konforme loke tabatin fihá den Landsregeling. Parlamento tabata di opinion ku no ta nesesario krea un organismo outónomo ‘nobo’ di Antia mes:
- Landsregeling a menshoná solamente e eksigensia di outonomia
- en bista di e tamaño limitá di nos komunidat, haña personal pa un organismo asina lo a bira un problema
- no mester a balotá e aspekto finansiero (gastu).
Parlamento a opiná ku mester a apelá na Kontraloria General hulandes. Gobièrnu, a base di prinsipio, a keda para riba nan punto.
Un organismo outónomo di Antia mes lo a sirbi pa komplementá e derecho di presupuesto otorgá kaba na Parlamento. No tabatin mag di lanta duda na Hulanda enkuanto Antia su kapasidat di goberná su mes independientemente den tur sentido.
Sinembargo, Parlamento a insistí riba nan posishon i, komo resultado, Gobièrnu a pidi Kontraloria General di Hulanda tuma e tareanan di Kontraloria Antiano na nan enkargo riba base temporal, pa un periodo (inisial) di tres aña. E periodo inisial di tres aña a keda prolongá ku tres aña mas i despues ku unu mas, te 1 di yanüari di 1960.
Dia 23 di mart 1956, Parlamento a aprobá un proyekto di lei modifiká pa instituí un organismo independiente di kontrol (ku lo a operá bou di Kontraloria hulandes) i despues, 30 di mei 1956, a promulgá un dekreto nashonal ku forsa retroaktivo te 1 di yanüari di 1953. Ku esaki Kontraloria a selebrá durante 2018 su di 65 aña di eksistensia.


text:
Gobierno a tuma iniciativa pa organiza un tipo di consulta cu partnernan den area di labor y seguridad social, bao di e nomber Congreso Nacional Social Laboral. Nos ta kere cu e ta un bon iniciativa y cu por duna bon resultado tambe. Riba su mes e consulta lo comparti elemento cu e consultanan teni den pasado, cu tabata hiba como nomber ādialogoā o algo por el estilo, pero ta bon pa cuminza cu un aire fresco, sin cu mester haci referencia na rencor o dolor cu a keda di pasado.
Ta importante si seƱala cu e iniciativa aki no ta bin cay for di cielo. E ta tambe iniciativa cu gobierno mester tuma pa duna contenido na e acuerdonan contempla den e diferente versionnan di e Landspakket, specificamente bao di e tema E: Reforma Economico. Cu esey nos no ta indica algo negativo; ta bon cu e reformanan aki ta parti di loke a palabra, den termino general, cu Hulanda indicando e consenso cu tin cu e tema aki ta si sumo importancia pa desaroyo socio-economico di Aruba. Y e consulta ta netamente pa yega na ideanan mas concreto cu mester beneficia bien comun.
Indudablemente durante e consulta aki lo ta bin dilanti no solamente e temanan unda por tin acuerdo, pero seguramente tambe e temanan unda lo tin interes contrario unda lo mester busca acuerdo. Y esey no ta resulta facil. Lo por keda atrobe asunto no defini completamente, unda gobierno lo mester carga responsabilidad pa concretiza e puntonan ey. Pero pa inicia, ta importante referi na e contenido di e tema aki den e Landspakket, unda tin varios punto importante pa tuma na cuenta.
Un di nan ta e acuerdo formula encuanto flexibilisacion di ley laboral, specificamente ley di retiro, contrato di corto duracion, traha parttime, elimina obstaculo pa emplea trahador di exterior y algun punto mas. Nos ta citando textualmente di e Landspakket. Mientras cu riba hopi otro tema den e Landspakket nos por comparti e ideanan tras di e reforma proponi, den e asunto aki nos ta kere cu gobierno mester duna mas resistencia contra e plannan Hulandes. Kico ta e caso? Nos por ripara na e escogencia di tema cu ta mira e cosnan aki demasiado for di e vision y experiencia Hulandes. Ta pensa cu den tur cos nos ta cana cincuenta aƱa atras, mientras no ta asina, no den tur cos en todo caso. E mihor ehemplo ta ora ta papia di flexibilisacion di ley laboral y ta toca un tereno aki unda tur tipo di flexibilisacion di derecho contratual a keda introduci caba. Ehemplo: e invento Hulandes di āuitzendbureauā pa crea empleo temporal tin varios decada ta funciona caba. āNulurencontractā ta bon conoci y di uso amplio den nos economia caba. Tur e variantenan aki di emplea hende practicamente sin derecho tur tāey caba, y tabatin nan efecto riba nos mercado laboral.
Como agravante nos tin e situacion di supervision pesimo di e autoridadnan cu mester hiba esaki, cu consecuencia cu no mester tanto flexibilisacion mas, no asina en todo caso. Loke si ta keda un estorbo ta e ley cu ta defini e excepcionnan bao di cual por tin contrato di corto duracion, cu nunca a funciona debidamente y a resulta den un arma contra e trahador local, cu ta esun cu ta traha tres luna den fin di aƱa y despues ta bay cas, mientras cu e trahador stranhero ta haya netchi asina su contrato pa henter un aƱa, anto cu repiticion casi automatico, dependiendo di e contactonan di e empleador den e aparato publico corespondiente. Ta mas cu obvio cu sin un saneamento drastico di e aparato cu ta maneha labor y permiso di residencia, no ta bin un mehoracion ni pa e trahador local, ni pa e trahador stranhero. Aki no ta cuestion di formula bunita deseo pa maneho, pero tuma concretamente e pasonan pa restructura e partinan gubernamental aki, tambe y no na ultimo lugar pa preveni y combati corupcion, na tur nivel…
Otro motibo pakico gobierno mester entama e consulta aki ta e futuro di nos seguridad social.
Den e Landspakket ta menciona caba e consideracion pa bay pa 66 aƱa pa haya AOV na 2025, despues cu na 2024 e actual operacion pa yega na 65 aƱa ta termina. Nos no ta bay trece aki e argumentonan pro y contra e medida ey. Ta importante pa awor, cu mente habri contempla e datonan demografico cu no ta cambia tanto den curso di e decada despues cu a opta pa bay 65 aƱa. Ta importante pa admiti, di tur banda, cu e tabata un medida necesario pa salvaguardia e fondo di AOV, cu tabata BASHI… No tin sentido pa hunga cu sentimento di hende cu politica barata, cu nos a mira, lamentablemente, di e actual promer mandatario. E situacion actual ta masha simple: cu e datonan demografico di envehecimento riba mesa, y e pensamento cu e pais ta keda responsable pa un pension digno, e conclusion anto ta cu nos mester paga esaki. E debate lo ta con y ken ta paga. Lo bira un discusion candente, en vista di e altura di e primanan cu empleado y empleador ta pagando. Si gobierno, cu su razon, ta opta pa limita ācost of doing businessā, anto en berdad nos ta bay tin mester di bastante creatividad pa sali cu solucion satisfactorio, cu un mayoria por apoya. Nos ta keda pendiente.


text:
TÉKNIKONAN DI AQUALECTRA A LOGRA RESOLVÉ KASI TUR ‘STORING’ KOUSÁ PA MAL WER
Willemstad 21 di sèptèmber 2022 – Téknikonan di Aqualectra a logra konektá koriente bèk pa kasi tur kas òf negoshi ku a keda sin koriente debí na tormenta ku a pasa riba Kòrsou djaluna último atardi.
Na tur tabatin 442 ‘storing’ ku a keda kousá pa e tormenta. Pa djamars 21 di sèptèmber 8’or di mainta, Aqualectra a logra solushoná 394. E sobrá 48 storingnan lo keda atendé den trankurso di dia.
Entretantu e yamadanan ku ta drenta via nos number di kontakto ku kliente, esta 0800 0135, tambe a bin normalisá i e liña ta alkansabel atrobe manera kustumber. Apesar di e retonan ku nos a konfrontá komo konsekuensia di e mal tempu, Aqualectra no a spar ningun esfuerso pa logra restourá konekshon pa klientenan ku a pèrdè koriente.
Gerensha ta gradisí empleadonan di Aqualectra ku a traha dia i anochi pa por a logra normalisá e situashon. Aqualectra ke gradisí tambe komunidat pa e komprenshon i indulgensia. Nos ta sigui hasi nos máksimo esfuerso pa restablesé suministro di koriente kaminda esaki ta nesesario ainda.


text:
Help:Kontenido
Yudansa: Kontenido
Pa pidi yudansa i pa hasi pregunta, wak Wikipedia:Portal di komunidat. Bo pregunta lo wordu kontesta.
Papiamento òf Papiamentu?[editá | editá fuente]
Nan no ta mesun kos! Papiamento/u ta un idioma ku dos ortografia, esta dos sistema di skibimentu. Nan ta:
- ortografia di Papiamento di Aruba (segun prinsipionan etimológiko). Por busca palabra aki of consulta e lista "vocabulario di Papiamento".
- ortografia di papiamentu di Kòrsou i Boneiru (segun prinsipionan fonológiko). Mas informashon riba e reglanan por konsulta e "buki di oro". E buki tambe ta kontene un lista di palabra i un lista di nomber geografiko.
Por usa ambos ortografia?[editá | editá fuente]
Den Wikipedia nos mester kooperá! Ambos ta permiti, basta ku ta mantene un solo estilo di ortografia pa kada artikulo. Si bo traha un artíkulo nobo, usa bo mes ortografia. Por fabor no kambia e ortografia di teksto eksistente.
For di kuminsamentu, e menú i kategorianan di Wikipedia ta na ortografia di papiamentu!


text:
KRALENDIJK – Un desaster ta loke por konsiderá e loke esnan ku mentenan anti-deportivo, anti-futbòl, a hasi un biaha mas na Fèlt Elio Flores e dianan di fiesta tras di lomba.
Ta kada bes ta kousa daño na e fèlt di bala aki, por sièrto un fèlt di bala ku hopi, tantu mucha, adulto i veterano ta hasi uso di dje.
Un suidadano, por sierto un futbolista veterano atento ku hopi atenshon pa e fèlt aki, un biaha mas mester a konstatá e desaster ku a kousa na e fèlt aki.
E siudadano aki ta bisa ku e aña aki si Fèlt Elio Flores mester haña e atenshon ku e meresé, ya ku esaki ta bai ku pasonan grandi atras.
Pilá di porta di kurá a kuminsá plama foí otro i mester di atenshon.
E bòrchi ku nòmber dje fèlt i potrèt di e futbolista Elio Flores ku a representá Boneiru e tempunan aya Antia na masha hopi okashon, a bai kasi kompletu.
Nètnan di palunan di gol ta tur kibrá.
Hèkwèrk o sea e kurá a basha bou.
Pa kolmo den fin di aña a haña bon di tira vürwèrk tambe riba e fèlt aki.
Kiko tin ku e fèlt o kontra e fèlt aki ku kada bes ta kousa daño na esaki?
Probabel kurá di blòki
Ku tur probabilidat, e kurá di waya di Fèlt Elio Flores, lo bira di blòki i no mas di waya.
Manera ta konosí, atrobe e kurá di waya di Fèlt Elio Flores a kai òf a tumba esaki.
Informashonnan ku nos tin ta mustra ku ta papiando, pa mui probabel lanta e kurá di blòki.
E muraya di blòki ta menos kostoso i tin durashon pa sèmper por bisa, si kompará esaki ku e kurá di waya.
E kurá di waya ta bunita pero e durashon no ta largu i ta kostoso si kada bes tin ku keda lanta esaki di nobo.
Tin ku kambia e waya i pipanan ku ta karga e waya dje kurá, loke tampoko no ta duradero si kompará esaki ku muraya di blòki.
Por a mira kaba kon a lanta a fèns di Jossy Boekhoudt Ballpark di blòki, ta lantando tambe e fèns di leftfield di Don Julio Angela Ballpark na blòki, loke tambe tabata di waya pero ku a putri kai.
Por a komprondé ku ta sondea kiko lo por ta e gastunan pa lanta sigur e kurá di Fèlt Elio Flores ku últimamente a kai, di blòki.
No tin diskushon ku muraya di blòki lo ta mas kumbiniente ku waya i pipanan di heru o sea staka di heru ku ta karga e waya di kurá.
Echo ta ku e tipo di trabounan aki ta dura, ya ku tin ku buska ofèrta pa mira kua ta mas kumbiniente, mester tin sèn pa hasi e trabou.
Awendia tambe, ta pidi sèn na man pa kuminsá hasi e trabou pa no hasi e trabou i entregá trabou i ta tarda pa haña pago.
Nos ta spera ku pronto lo keda kla ku tur esakinan pa drecha e lokenan ku tin keda drechá na e fèltnan di deporte di nos isla.
Por ehèmpel ta pendiente pa keda kla ku e fèns di blòki na Don Julio Angela Ballpark pa kuminsá ku sea torneo pa kalentá promé i despues kampionato.
Tambe ta imporante pa hasi yamada un biaha mas na esnan ku kada bes ta hasi daño na fasilidatnan di deporte, pa stòp ku esaki.
Tur esakinan kada bes ta kosta gobièrnu kantidat di plaka ku por a invertí den mas falisilidat di deporte pa nos isla.
Laga nos ban kuida enbes di destruí.


text:
Dia 15 di mei nos ta celebra Dia Internacional di Famia. Nacionan Uni a scoge e fecha aki na 1993 pa asina resalta e balor di famia conscientisando tur hende na nivel mundial riba e importancia di laso y union familiar, incluyendo e papel fundamental di e famia pa cu educacion y formacion di yiunan desde nan infancia.
Nacionan Uni ta reconoce cu un famia ta e nucleo central di cualkier sociedad. Mundialmente ta celebra e dia aki cu varios actividad manera e.o. tayer, conferencia, programa di radio y television, tur cu e obhetivo pa fomenta, mehora y mantene e unidad familiar pa asina brinda e oportunidad na un y tur pa reconoce, identifica y analisa retonan social, economico y demografico cu ta afecta e desaroyo y evolucion di e famia.
Famia ta sumamente importante pa e ser humano por logra integra na un manera sano y completo cu su ambiente y alcansa un nivel den sociedad respetando e reglanan y normanan vigente. E formacion di e nucleo familiar ta permiti e existencia di un unidad di consumo y transmision di norma, custumber y balor cualnan ta ser traspasa di generacion pa generacion. E normanan mas importante den un nucleo familiar ta amor, comprension, respet mutuo, compromiso, responsabilidad, comunicacion, stabilidad, continuidad y siguridad. Cambio demografico, economico, social y e tendencianan mundial a trece cu nan cu e concepto di famia a transforma y evoluciona bastante durante e ultimo decadanan. Tanto cambio den e rol di e hende muhe y e hende homber a causa cu e structura familiar a cambia di uno tradicional pa uno convencional y moderno. Awendia tin e.o. famianan extenso, famianan bi-parental of mono-parental. E hende muhe tin un rol clave pa e desaroyo sostenibel y e calidad di bida den famia. Sinembargo e ta necesario pa mantene igualdad di genero den seno familiar y cu, independiente di e genero, por tin igualdad den participacion, derecho, oportunidad, rol y libertad. E principio y deber aki ta ancra den e tratado di CEDAW, cual Aruba ta forma parti di dje. Centro di Desaroyo di Hende Muher (CEDEHM) ta resorta bou di Ministerio di Asuntonan Social y ta e departamento di Gobierno cu ta supervisa cumplimento di e tratado aki na Aruba. CEDEHM su meta principal ta pa brinda un caracter structural y sostenibel na tur tipo di actividad cu ta desaroyando na Aruba pa asina mehora e posicion di e hende muhe den esaki.
E pandemia y su consecuencianan pa e famia a urgi e Secretario-General di e Asamblea General di Nacionnan Uni pa presenta un raportahe di implementacion di obhetivonan pa e Aña Internacional di Famia, cual lo ta e di 30 aniversario di dia Internacional di Famia celebra na 2024. E raportahe ta enfoca riba e temanan cu a causa mas impacto riba e famia durante e periodo 2021-2024. E tema cu a scoge pa Dia Internacional di Famia e aña aki ta “Famianan y Urbanisacion”, cual tin e obhetivo pa conscientisa e importancia di e bienestar di famia dentro di urbanisacion. Urbanisacion ta referi na un concentracion denso di poblacion den e areanan pa uzo residencial, comercial of industrial. Urbanisacion por afecta e bida familiar den diferente forma.
Durante e pandemia a demostra mundialmente cu e zonanan relativamente mas popula, esta e zonanan urbano, ta esunnan mas afecta. Den un zona urbano, malesanan contagioso ta plama mas lihe. Esaki tin di haber cu e espacio limita, concentracion di hende, sanitario inadecua y aire contamina. E efecto durante pandemia den e zonanan urbano a demostra e importancia di planificacion infrastructural espacial fisico, pero tambe social. Por ehempel pa famianan e acceso facil na hospital, asistencia social of scol ta necesario. Un urbanisacion sostenibel ta garantisa tur esaki, pues ta garantisa su habitantenan tur locual ta indispensabel pa nan supervivencia, e.o. educacion di calidad, centronan de salud adecua, transporte publico accesibel, recogemento di desperdicio, siguridad, oportunidad igual, recursonan saludabel y natural y bon calidad del aire. Urbanisacion sostenibel ta fundamental pa desaroyo sostenibel, cual na su turno ta beneficioso pa famia. Urbanisacion sostenibel ta directamente relaciona cu e Metanan Mundial pa Desaroyo Sostenibel di e Nacionnan Uni (SDG’s), manera SDG 1 (fin na pobresa), SDG 3 (salud y bienestar), SDG 11 (ciudadnan y comunidadnan inclusivo, sigur, resiliente y sostenibel), SDG 10 (reduccion di desigualdad) y SDG 5 (igualdad di genero), ya cu e ta crea un balor economico, social y ambiental cu ta reforsa e lucha contra pobresa, desigualdad y cambio climatico. A pesar cu Aruba no conoce ciudadnan grandi, of zonanan urbano manera na paisnan grandi, nos isla ta conta cu un espacio limita y door di esaki e densidad di poblacion y su limitacionan ta similar na esunnan di un zona urbano. Esaki ta trece cu ne cu Aruba tambe ta conta cu retonan similar pa cumpli cu e Metanan Mundial di Desaroyo Sostenibel. Ta importante pa nos sigui traha hunto pa asina por yega na e Metanan Mundial aki pa 2030.


text:
ORANJESTAD, Aruba – Ta un custumber cu Fundacion Facilidadnan Deportivo (FFD) ta celebra aniversario di tur su empleadonan, como muestra di aprecio y gratitud. Durante pandemia tur esakinan a keda posponi pa motibo di e lista largo di protocol cu mester a tene nos mes na dje.
Directiva di FFD a bin cu un idea pa organisa un evento pa celebra aniversario di su habularionan, cu a wordo posponi durante e periodo di pandemia. E evento a bay den un ambiente espectacular den presencia di coleganan y miembronan di bestuur, na Kibaima Grill.
Presidente Alonso Tromp a duna di conoce cu ta aprecia y ta sumamente contento cu e dedicacion di su empleadonan. Alabes, Señor Tromp a keda asombra cu e lista largo di empleado cumpliendo aniversario. Esaki ta demostra un lealtad cu nos empleadonan tin pa cu e fundacion, Tromp a expresa.
FFD kier a felicita tur hubilario pa nan dedicacion y compromiso y ta spera cu esaki por ta un estimulo pa demas coleganan.


text:
BONEIRU.
AKSIDENTE DI TRAFIKO KU UN HERIDO RIBA KAYA KORONA.
Awe marduga alrededor di 12 am un aksidente di trafiko a tuma lugar enfrente di 88 snack entre un auto di famia y un pickup.
E pickup a slow pa para pa un otro auto ku tabata su dilanti ku tabata bezig drentando un otro kaya net na e momentu ku e tercel tabata biniendo duru y esaki no por a wanta brek mas y a bin klap tras di e pickup.
Shofer di e tercel a resulta herida na su kabes.
Polis y ambulans tabata tey mesora.
Ku ambulans a transporta e viktima pa hospital pa tratamentu mediko.
FUENTE: AIMED AYUBI
NOTISIA KU BO POR KONFIA.


text: KRALENDIJK – Holó insoportabel di pupu den e área di ‘Parke Lalan Baldomero Leandro Clarenda’. Djabièrnè 29 di novèmber tabatin un aktividat na e sitio ariba menshoná, un holó fuerte desagradabel tabata yega na e sitio. Tin indikashon ku ta holó di un berpùt for di un di e kas nan for di bario Mamparia Kutu ta yega na e parke. Hopi hende tabata reklamá ku e kos no ta korekto. Un holó a-higiéniko fis tabata entre otro e reakshonnan. Spera esnan konserní tuma nota di e situashon pa drech’é pa e siguiente aktividat e holó a disparsé.


text:
Tokante MiNegoshi database
Tur empresario ku bin den kontakto ku Ministerio di Desaroyo Ekonómiko (MEO) di un òf otro manera, via di MiNegoshi database òf via di workshopnan, konferensianan, trainingnan i programanan pa Empresanan Chikí i Mediano, ta bira miembro di e database outomátikamente. E database ta duna MEO un bista mas amplio di e nesesidatnan di e diferente miembronan den e sektor aki, pero tambe e ta yuda MEO pa desaroyá sosten adekuá i programanan di estímulo i tambe pa desaroyá maneho di gobièrnu pa Empresanan Chikí i Mediano. Via di MiNegoshi database MEO ta disponé di e registrashon i atministrashon di dato di diferente empresario na Kòrsou. Tambe empresanan ku ta miembro di MiNegoshi database ta haña mas visibilidat riba Internèt, lokual por hiba na mas kliente.
Manehá bo profil
Despues ku bo a registrá komo empresa òf komo individuo bo ta risibí e datonan via e-mail pa bo por log in. Via di e portal pa log in bo por manehá bo profil di negoshi òf di individuo fásilmente.
MiNegoshi
Bo ta interesá pa kuminsá ku bo mes negoshi? Bishita e website di MiNegoshi pa mas informashon.


text:
BONEIRU.
ULTIMO ORA.
For di fuente nan ku ta bon na altura di e situashon riba tereno gubernamental a indika na notisia Live fm ku ta reina un malkontentu den e koalishon aktual di MPB- RAFAELA- BERNABELA.
Tin indikashon ku resientemente mes tabata tin sierto diskushon ku nombramentu di un persona den un funshon ku no a kana manera mester ta pero a logra akomoda e persona aki tog na un otro departamentu.
Frakshon Rafaela no tabata kontentu kon kos a kana.
Tambe segun e mesun fuente ku den seno di MPB mes nan lo no ta kontentu ku e lider Elvis ta konstantemente den exterior.
Tin un kantidat di faktor ku ta pone ku e gobiernu aktual su dia nan lo por ta konta.
Porsierto Elvis Tjin a Sjoe ta yegando urgente awe mes for di Aruba pa wak kiko eksaktamente ta pasando.
E situashon ta di atenshon.
Sintonisa bo LIVE 99.9 FM pa tur detaye den nos boletin nan di notisia.
FUENTE: AIMED AYUBI.
NOTISIA KU BO POR KONFIA.


text:
Di dos parti di un entrevista cu Dr. Jaime Falconi, neurologo y psichiatra
• Aceptacion di e reto y problemanan den nos bida. Hopi famia na Aruba conoce situacionnan cu no ta facil. Cuido di nos yiunan den un sociedad cu tin hopi mas peliger cu antes…cuido di un mayor cu ta dement… morto den famia cu ta hinca hende den un proceso di luto largo…
• Informa bo mes di e importancia di un bon descanso pa bo curpa y mente. Tin diferente etapa den drumimento. Etapa 1, 2, 3 y 4. E fase 4 aki ta conoci como e REM-fase (Rapid Eye Movement). Esaki ta e fase mas profundo di bo soño cu ta duna e curpa e sosiego mas profundo. Hopi hende no ta yega e fase aki y dor di esaki ta drumi y lanta cansa.
• Tin tecnicanan cu ta yuda. Tin hopi cos cu por yuda nos awendia. Ehercicionan simpel di yoga y meditacion. Tin cd y casette riba mercado cu ta yuda bo relaha bo mes prome cu bo ta drumi y ta hasi posibel pa drumi mas profundo. Te hasta musica trankil ta yuda, si bo no tin otro musica.
• Cambia e ambiente cu bo ta drumi aden. Hasi bo camber un lugar agradable, un lugar di sosiego. Esaki no mester costa hopi placa. Hasi bo camber un lugar pa drumi, saca aparatonan electronico di bo camber.
• Condiciona bo mes pa drumi bon. No repasa e problemanan di dia prome cu bo bay drumi. Prepara bo mes pa mayan cu confiansa y fe cu tur cos lo sali bon y cu mayan lo ta miho cu awe. Asina bo ta train bo mes pa haya e forsa mental pa Sali tur dia un tiki mas padilanti.
• Realisa cu bo tin un problema cu drumimento. Si ta necesario busca yudansa profesional. Tin terapianan multi-funcional pa traha na problema di insomnio cu ta hopi exitoso. Y esakinan no necesariamente ta nifica cu bo mester tuma pildo pa drumi, pero mas bien bo tin cu cambia bo patroonchi di bida.
• Finalmente entrega bo mes na e soño. Bisa bo mes cu ‘awor mi ta bay drumi’… drumi dushi…e ta un fuente importante pa un bida felis…
Danki na dr. Falconi pa su contribucion….


text:
E campeonato 2019-2020 aki cu a cuminsa un poco stranjo, toch na ‘final di e prome rond’ a man’e bolbe bek na normalidad, e ‘normalidad’ ta cu e cuater prome ekiponan riba tabla di posicion ta historicamente e cuater grandinan di futbol Arubano. Pero, tambe por bisa cu tin un paridad claro p’e bataya pa e di cuarto lugar riba tabla (hasta p’e di tres lugar), e diferencia entre posicion tres y shete riba tabla ta solamente 5 punta, y e diferencia entre posicion seis y nuebe ta solamente 4 punta, e bataya pa evita playoff promocion/degradacion tambe lo ta hopi intenso.
Tabatin sorpresa tambe den e prome rond di e campeonato aki, y por spera cu e di dos buelta di e campeonato lo bai bira hopi interesante mes, esey ta ora cu e “restart” sosode despues di culminacion di ‘Copa Betico Croes 2020’.
Varios ekiponan cu caranan nobo, tabatin bastante hungadonan a troka club prome cu e temporada a cuminsa y varios cambio di directornan tecnico, cu a cambia algun dynamico di e manera di hunga di varios ekiponan, strategianan a varia y tambe e resultadonan.
RCA, a actual campeonan ta sigui comandando e tabla di e campeonato aki, pero esaki ta un otro RCA compara cu e prome rond di anja pasa y tambe bastante diferente cu e ekipo di e di dos buelta cu a termina como campeon 2018-2019. Pero, mester bisa cu e formula nobo aki, apesar di tin casi e mesun personal di anja pasa, except un cuerpo tecnico nobo, a resulta den un RCA ‘invicto’ den full e prome buelta, cu solamente 1 gol so den contra den 9 partido, en cambio a anota 15 gol pa un averahe di 1.66 gol pa wega, cu no ta halto, pero, permitiendo un gol so den nuebe wega (ocho clean sheets), ta suficiente pa gana casi tur wega te cu awo! Un formula exitoso sin duda, un futbol pragmatico y inteligente, y awo “que hubo” si RCA cuminsa anota mas gol, ta ken lo por para nan? Nan por drecha nan punteria, paso, chens nan ta traha toch, of, nan lo tira mas dilanti den ofensiva, riska mas? Pero, con cu bai cu bin, ta resultado ta conta na final.
E diferencia entre RCA y nan seguidornan riba tabla, Dakota, ta e wega cu RCA a gana Dakota 2-1 den siman seis. Dakota, un ekipo hopi balansa, a sabi di anota 7 gol mas cu e Tricolornan, y nan a permiti 9 den contra, un averahe hopi bon di 1.00 (gol den contra) pa wega, excepcional, pero toch nan ta na di dos luga! Y “que tal” di Nacional? Un ekipo descumunal den ofensiva, 40 gol na fabor y solamente 11 den contra (doel saldo di +29), ta hopi bon, pero, nan a empata tres y perde dos biaha, vooral p’aso tabata contra e top dos nan, Nacional ta 10 y 7 punto trei RCA y Dakota respectivamente. Estrella, e di cuarto ekipo riba tabla, a bula pasa riba Bubali y Britannia pa drenta top cuater den un bon ratcha, except pa e derota di 1-0 contra RCA, un “inhaal wedstrijd” for di fecha tres, un wega hopi competitivo.
Esaki ta e ‘Futbol Aruba Power-Ranking’ pa Pasco 2019 y Anja Nobo 2020:
1. RCA – E Tricolornan ta un ekipo cu sa con pa gana, no ta pornada nan ta campeon, pero mas importante, nan sa con pa cambia nan wega pa logra resultado, nan experiencia ta crucial, ta parce un ekipo imbatibel, pero bala ta rondo. RCA ta riba un ratcha sin perde di nuebe wega, ocho victoria y solamente un empate di 0-0 contra Britannia den siman 7. Un ekipo motiva y sin un ‘nomber grandi’ e campeonato aki, tur hende ta traha hunto den ekipo pa haya bon resultado.
2. Dakota – Den cualkier otro campeonato e “Amarillonan”, un ekipo hopi balansa, posiblemente lo ta comandando tabla sigur cu e numbernan aki; 22 gol na fabor y 9 den contra, e unico wega cu nan a perde tabata 1-2 cu e lider RCA den siman seis, esey ta hasi cu nan ta na di dos lugar riba tabla. E yegada di Alex “Power” Hassel den medio-campo a duna e Dakoteronan mas recuperacion di bala y a libra Albert Briceño pa hasi mas creacion ofensiva den wega, Fernando de Sousa ta nan homber gol.
3. Nacional – Ta prueba cu anota hopi gol no ta necesariamente e clave pa bon resultado, mester sa gana ora mester gana tambe. E ekipo di Nacional ta diferente cu anjanan anterior, ta un placer pa wak nan hunga bala y anota asina hopi gol, te cu awo 40 gol den nuebe wega! Nan tin tres hungado den top 10 di goleadornan, Devis Oliveros su so tin 16 gol anota, mas gol cu henter e ekipo di RCA. Ta parce cu Nacional falta profundidad riba banki man’e den otro anjanan, y perdiendo Valdo Leocadio, Deffrey Banton y Chito v/d Biezen, hungadonan di experiencia a afecta nan wega. Apesar cu mester bisa cu 11 gol den contra den nuebe wega ta fenomenal. E empate cu Bubali y La Fama a costa nan punta.
4. Estrella – Merecidamente a yega bek den top cuater, hungado un futbol hopi creativo, un wega di posesion, y hasta trahando chensnan di gol, pero, mester anota tambe! si tabata asina nan lo tin un mihor doel saldo cu +4. Talento tin pa anota mas gol den pianan di Trevor Faro y Denrick Lopez, Anuar Kock tambe por anota si mester. Estrella tabata protagonista di probablemente e miho wega di e campeonato aki te cu awo, e partido dramatico contra Nacional den siman shete unda nan a empata 3-3, partido hopi competitivo unda cu no tabatin ni un carchi di amonestacion, super deportivo y atractivo.
5. Bubali – “Believe it or not” a bin di menos pa mas den nan wega den e ultimo partidonan, apesar di nan miho dos desempeñonan di e campeonato, unda ironicamente nan a perde 1-2 y 0-2 cu Estrella y RCA respectivamente. Si nan sigui hunga asina, sigui cu e golnan di Jhon Silva, cu Ethan Tromp y Mark Jacobs hayando nan forma y cu bastante pianan hoben y talentoso, nan por ta contendiente pa e di cuarto lugar riba tabla y playoffs. Bubali ta un punta so for di cuarto y tres lugar riba tabla, trei Estrella y Nacional.
6. Britannia – Un ekipo cu sin duda tin hopi talento, technica y condicion fisico, por hopi mas, claro, tin hopi caranan nobo tambe cu a yega den e campeonato aki, kizas ta question di tempo pa nan a custumbra cu otro? Ta hasi falta tambe un Luis “Coco” Estrada, un motor den medio campo, clave p’e wega ofensivo, cu “leadership” pa maneha e ekipo riba cancha. E Pumanan ta den di seis lugar riba tabla, y apesar di e talentonan cu a yega e anja aki, falta gol! Coach Juan Valdez a bai, e ekipo ta preocupa cu nan lo no yega playoffs atrobe pa di dos anja sigui.
7. Caravel – E ekipo sorpresa di e campeonato aki. E Piratanan ta cinco punta so trei Estrella pa e di cuarto puesto riba tabla. Ora cu hopi a kere cu ta La Fama ta e ekipo pa sobresali y bataya pa e di cuatro lugar, ta Caravel a bin di abou, ganado La Fama y Bubali, ambos cu score di 1-0, pa consolida nan mes den di shete lugar, hopi cerca di top cuater y playoffs. Un ekipo bon para riba cancha cu un wega fisico y cu sa defende.
8. La Fama – Un ekipo cu tabata coriendo riba tur cilinder, pero a perde sorprendentemente e dos ultimo weganan importante contra nan rivalnan mas di cerca cu ta Caravel (0-1) y Brazil Juniors (2-5). Esey a hasi cu e Savaneteronan a cai te den posicion ocho riba tabla, apesar di un doel saldo di +2, mihor cu tur e ekiponan bou di top cinco, pero, awor ta den bataya pa evita playoffs di promocion/degradacion (y yega e posicion shete), apesar cu ainda falta mitar campeonato pa bai.
9. Brazil Juniors – Cu nos a kere ta cla pa bai hunga pa promocion/degradacion na final di campeonato, a lanta cabes alfin y a gana nan dos ultimo weganan, incluyendo e victoria grandi di 5-2 riba La Fama den e ‘derbi di brug p’ariba’. Un ekipo cu no ta esun di e prome buelta di anja pasa, pero, ainda tin nan wega di hopi velocidad, cu talentonan man’e Theo Texeira, Shequan Cornett, hunto cu Albert Francis y su olfato pa gol y Deion Geerman cu ta un homber clave den medio campo, un trahado incansable sin duda, nan tin chens di sali foi “sotano”.
10. SC United – Mester di punta urgentemente, pero, mester bisa cu nan a duna Estrella bataya den nan ultimo wega apesar cu nan a perde 1-3 na final, e wega tabata 1-1 na halftime. Si United hunga asina contra La Fama, Brazil juniors, y Britannia, nan por duna bataya pa evita degradacion automatico, mester sigui cu e intensidad cu nan a demonstra den wega contra Estrella, tur cos ta posibel, milager ta existi ainda!
Cu esaki tambe nos ta bisa ‘Bon Pasco y Felis 2020’ na tur e fanaticonan di Futbol y e seguidornan di Futbol Aruba, bo fuente di futbol na nos dushi isla.


text:
Recientemente conseho di minister a aproba un proposicion di minister di transporte sr. Ursell Arends, pa trece un maximo cantidad di permiso nan cu ta wordo otorga segun nos ordenancia di transportepublico (moratorium). E maximo aki ta conta pa taxi, autobus, toerwagen, ongeregeldvervoer, verhuurauto’sy verhuurmotorfietsen.
Minister Arends a haci e proposicion aki mirando e faltadi informacion analitico riba e situacion actual den e mercado di transporte. A logra un cooperacion cu Universidad di Aruba pa nan haci un estudio riba e capacidad di carga pa loke ta trata e diferentepermisonan cu ta wordo otorga pa transporte publico. E estudio lo enfoca riba e varios pregunta pero den especial: cuanto permiso di transporte publico nosmercado tin espacio pe na e momento aki?
Universidad di Aruba desde cu firma un MoU, a inicia e trabou di colecta datos importante riba uzo, frecuencia, prijs, demanda, y tambe efecto social di transportepublico. E estudio aki ta premira di lo tuma mas o menos 3 pa 4 luna pa termina.
E cantidad maximo cual a ser ahusta a drenta na vigor 1 di maart 2022, y lo ta valido pa un periodo di 1 aña. Ta informa na mes momento cu e ultimo cantidad maximo(moratorium) ta basa riba data di 27 di september 2017 y a termina 26 september 2019.
Moratorium ta conta solamente pa peticion pa permisonobo, y ta exclui renobacion di un permiso existente of traspaso di un permiso (overschrijving) segun nosreglanan y maneho vigente. Minister Arends ta spera di por ricibi resultado di studio cu datos concreto pronto pa asina fiha un mihor maneho pa transporte publico.


text:
Den e caso di e conflicto entre Ucrania y Rusia, Oficina di Turismo, A.T.A., ta atento na e situacion pa algun siman caba, y asina ta entre otro adapta scenarionan di recuperacion di turismo como tambe strategia si tin mester. Na e momento aki no tin indicacion di cancelacionnan ni di disminucion di reservacion pa Aruba.
Cifranan te cu februari y e proyeccionnan pa resto di aña 2022, ta mustra cu nos lo por yega na un grado di recuperacion di mas cu 90% den comparacion cu 2019- si no bin hopi cambio adicional. No mester lubida cu ainda Covid-19 ta hunga un rol tambe, pues A.T.A. ta eherce cautela y ta sigui e desaroyonan di cerca.
No ta un secreto cu Aruba ta sea e prome of di dos pais mas dependiente di turismo na mundo (WTTC). Esaki ta haci cu pa Oficina di Turismo, ta esencial pa monitorea cada crisis internacional, ya cu esaki por afecta nos turismo directamente of indirectamente.
E incertidumbre cu un crisis ta trece, por afecta e demanda pa producto y servicionan, principalmente esnan considera di lujo, manera un biahe/vacacion. Esaki ta haci cu hopi biaha pa captura algo di e demanda pa e producto, diferente destino ta competi ofreciendo prijsnan mas atractivo pa asina nan perde menos posibel. Esaki no ta sano, mirando cu entrada pa negoshinan y pa pais Aruba lo por wordo impacta, no obstante cu lo por tin demanda, si na Aruba tambe mester reduci prijs pa captura demanda.
E distancia geografico entre Aruba y e area di conflicto den e caso aki ta grandi, pero su efecto lo por wordo sinti den diferente forma. E conflicto aki y tur otro conflicto den e ultimo decadanan tin un efecto riba economia di hopi pais, incluyendo nos mercado principal cu ta Estados Unidos. Na momento cu tin un tipo di crisis di e magnitud aki, e ta afecta e poder di compra mirando cu prijs di productonan ta subi. Un di e aspectonan cu tambe mester tene na cuenta ta cu e prijs di pasashinan di avion lo por subi significativamente considerando e incremento den prijs di fuel. Consumidornan lo por opta tambe pa spaar mirando e incertidumbre. Di otro banda, esnan cu a plania biahenan entre otro pa Europa- cu tabata sera pa basta tempo – lo por dicidi di no bai mas y opta pa ta mas cerca di cas, y efectua un biahe pa Caribe.
Adicionalmente ta importante pa remarca cu pa Republica Dominicana, Rusia ta e di dos mercado mas grandi, y cu algun hotel na Punta Cana por ehempel tawata depende pa un cantidad grandi di charters for di Rusia. Como tal nan ta enfocando mas riba e mercadonan di Latino America y Norte America pa nan por minimisa e perdidanan, pues por spera cu lo bin cu strategianan y reduccion di prijs pa por recupera negoshinan cu nan a perde.
Na e momento aki, riba recomendacion di nos socionan encarga cu relacion publico den exterior, ta haciendo adaptacion na mensahe international cu ta wordo uza pa posiciona Aruba internacionalmente.
E tono ta mas suave y cu un enfoke mas grandi riba iniciativanan di bienestar y naturalesa, enfocando menos riba e aspecto di fiesta.
Manera menciona, ainda nos no ta sintiendo efecto di e crisis aki riba nos turismo pero toch tawata prudente pa haci un analisis di diferente momento di conflicto y crisis internacional den e ultimo 20 añanan, particularmente esnan cu a afecta nos mercado principal- Estados Unidos. A base di esaki, aunque ta prematuro, ta mantene cu ainda un scenario conservativo pa loke ta 2022 por ta uno di un grado di recuperación di 84% y esun optimista di 90%, compara cu 2019.
A.T.A. lo sigui e situacion aki di cerca pa asina por reacciona debidamente.


text:
KOMUNIKADO DI KUERPO POLISIAL KÒRSOU Tiramentu ku herido.
KOMUNIKADO DI PRENSA 128 / 2020
30 mart 2020
Tiramentu ku herido.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 29 di mart 2020 alrededor di 13.20’or Sentral di polis a risibí informashon, ku un
hòmber a yega sala di emergensia di C.M.C. ku herida di bala.
For di investigashon preliminar a sali na kla ku lo mester tabatin diskushon entre e víktima i
un otro hòmber na un adrès den Amerikaweg.
Durante di e diskushon aki, e sospechoso a los algun tiru dirigí riba e víktima, ku a alkanse
na altura di hep, barika i brasa.
Investigashon den e kaso aki ta kontinuá.


text:
Organisashon no ta kambia, hende si
Nos ta yuda profeshonalnan i organisashonnan riba ABC i 3S islanan pa amplia, oumenta i transforma nan kapasidat i kompetensia.
Nos ta duna entrenamentu i konseho riba e tereno/materia di kambio di maneho {change management}.
Ku e Prosci método nos ta ofrese/brinda un proseso strukturá i transparente, implementonan/instrumentonan praktiko i fasil pa guiabo implementá e kambio efektivamente. Bo ta interesa?
Manehá/Dirihí kambio
Inskribí pa e Sertifikashon Praktikante di Prosci den Karibe
The People Side of Change ta presenta i pruebá ku un enfoke paso a paso tur korespondiente entrenamentu, ta duna rekurso i konseho i ta para kla pa transforma i kambia bo organisashon. Huntu ku nos sosio lokal BDO nos ta ofresé e entrenamentunan di Sertifikashon Praktikante di Prosci na Kòrsou pa profeshonalnan di e islanan ABC i 3S.
Desaroyá individualmente bo kompetensia i abilidat/kapasidat pa maneha kambio
Ampliá i oumentá e chens di exito pa e proyekto di transformashon ‘mester-gana’
Ampliá i oumentá e kambio di e kapasidat i madures di e organisashon
Entrenamentu di Sertifikashon
Sertifikashon Praktikante Di Prosci
Inkluí tur material, accesso na website di Prosci i certificado / Includes all training materials, access to the Prosci portal and the certification / Inclusief het training materiaal, toegang tot de Prosci portal en de certificering
NAF 3800 (excl VAT/BTW)
When? Ki dia? / Fecha? / Wanneer?
27, 28 and / i/ en 29 january na Korsou
e patronchi Prosci ADKAR
E patronchi di gasten e kambio individuo mas ekstremo adapta e mundu
E modelo Prosci® ADKAR® ta e modelo di maneho di kambio mas tantu usá na mundu pa kambio individual. E ta enfoká riba transishon di individualnan segun nan ta afektá pa kambio den un organisashon.
E modelo di Prosci ADKAR® ta un modelo di maneho di kambio dirigí riba meta, ku ta guia kambio individual i di organisashon. Kreá pa fundadó di Prosci Jeff Hiatt, ADKAR ta un abreviashon pa e sinku resultadonan tangibel i konkreto ku hende mester logra pa kambio duradero: konsiensia, aspirashon, konosementu, abilidat i refuerso. (Awareness, Desire, Knowledge, Ability and Reinforcement)
Metodologia i instrumento basá riba investigashon
E metodologia i instrumentonan di Prosci ta basá riba investigashon. Ku nos programanan nos ta duna bo un konhunto di instrumento di sosten di maneho di kambio potente. Ku siñansa atkerí for di míles di praktikantenan di kambio eksperensiá di rònt mundu, e instrumentonan akí ta bo arma sekreto pa resolvé retonan krítiko i posishoná bo organisashon pa éksito.
Mi nomber ta Erik. Mi ta sinjando papia papiamentu pa mi por bira un mihor maestro.
Mi ta hopi kontentu ku huntu ku BDO nos por ofrese Prosci ADKAR Change Management na e islanan den Karibe. Ami ta primintie boso ku e les aki ta hopi bon i e ta esun di mas mihor. E ta un metodo hopi evidente, ku hopi instrumentonan i manera pa juda, i e diploma aki ta wordu rekonose internashonal.
E les ta wordu duna na ingles i hulandes. Pero durante di pauze boso por judami sinja papia papiamentu. Bira un eksperto ku Change Management. Drenta den e mundu i e komunidat ku Change Management.
Te otro un biaha.


text:
by HNO Author | May 7, 2019 | Blog, Our PeopleDòkternan di kas a keda satisfecho despues di a partisipá na Healthy Hour den House of Change dia 12 i 14 di Mart 2019. E hecho ku den Curaçao Medical Center lo tin un HAP (na Ulandes: Huisartsen Post) ta trese hopi detaye ku ainda no tin klaridat riba dje. Tabata nèt...
by hnohospital | Oct 13, 2018 | News, Our PeopleBon Biní na tur futuro trahadó di CMC Awor ku a firma e Sociaal Statuut ku sindikato (CBV) i SEHOS, nos por kontinuá ku e proseso di kolokashon di e personal di SEHOS den e funshonnan di nos hospital nobo, CMC. Nos ta kontentu i orguyoso ku e logro akí i gradesí na...


text:
1. Scoge algun tema pa traha na dje den e anja nobo…. No hasi mucho proposito, paso hopi biaha bo no ta corda nan tur y bo ta lubida di traha na nan. Pesey e ora miho bo scoge un tema central… por ehempel… bo kier biba mas saludable of bo ta traha mas tempo pa famia. Si bo tin e tema defini, ta mas facil pa cada biaha bo keda corda riba dje. Pone e tema riba un pida papel y peg’e na lugarnan cu bo ta bay hopi. Band’i bo spiel, riba frigidaire, den banjo, kamber, etc.
2. Prepara bo mes pa re-programa bo curpa y mente…. Despues di tur e dianan di fiesta, prepara bo mes pa detox bo curpa un poco, comiendo soppi y salada despues di 1 januari.
Purba come saludabel, stop di huma, usa menos alcohol posibel. Corda cu Carnaval ta den porta atrobe. Hasi ehercicio y tuma momentonan di silencio. Si por medita un poco. Duna bo curpa y mente chens pa bin bek den balansa sano y dushi.
3. Pone bo mes central den e anja aki… Juda tur hende, pero na prome lugar juda bo mes. Inventarisa bo talentonan y hasi algo cu nan. Cuminsa chiquito si tin mester…si bo tin perseverancia, bo lo ta exitoso. Sea un ciudadano orgujoso y cu ta un bon ehempel.
4. Hasi di Aruba e lugar di mas dushi pa biba…
Aruba ta un pida paraiso y hopi biaha nos ta lubida esaki. Cuida Aruba mescos cu bo ta cuida bo famia y bo cosnan di balor. E ta nos cas… hasi’e un dushi cas, nos tur hunto… un Cas di Pas…
Felis 2011, cu hopi Bendicion, cu hopi Fe, cu hopi Pas, Tolerancia y cu hopi hopi hopi Amor…